La importància dels Programes d'orientació i acompanyament a la inserció especialment per a aquelles persones que es troben en situació d'atur, es posa clarament en relleu quan els diferents fulls de ruta de polítiques actives d'ocupació a nivell europeu, estatal i català tenen l'àmbit de l'orientació professional com a prioritari, entès com a obligació dels serveis públics d'oferir aquest servei de manera universal, amb l'objectiu de facilitar la incorporació, permanència i progrés en el mercat laboral de les persones usuàries.
Així, el Pla de Desenvolupament de Polítiques d'Ocupació de Catalunya 2014-2016, que parteix de les prioritats fixades per l'Estratègia Catalana per a l'Ocupació 2012-2020, estableix com un dels seus objectius consolidar les actuacions d'orientació que es duen a terme per part de les oficines de Treball del Servei d'Ocupació de Catalunya i per part d'altres entitats beneficiàries que col·laboren amb el Servei d'Ocupació de Catalunya, així com la coordinació entre elles.
L'orientació professional se situa com a una sèrie d'actuacions que es presten des de la xarxa d'orientació, formada pel Servei d'Ocupació de Catalunya juntament amb d'altres agents, per afavorir l'anàlisi i la presa de decisions amb l'objectiu de permetre afrontar els canvis que fan referència a la professió o projecte de vida laboral.
Aquesta xarxa d'orientació per a l'ocupació s'articula des de dos nivells diferenciats i complementaris; un primer nivell d'informació i assessorament que es porta a terme mitjançant la xarxa d'oficines de Treball amb mitjans propis, i un segon nivell d'orientació més especialitzat que es duu a terme en col·laboració amb entitats públiques i privades.
L'objectiu general d'aquesta línia de subvencions és millorar el posicionament de la persona envers la seva inserció, oferint a les persones demandants de feina un servei que els permeti identificar el seu perfil competencial i desenvolupar les competències necessàries per incorporar-se de nou al mercat laboral.
Vista la Llei 1/2014, de 27 de gener, de pressupostos de la Generalitat de Catalunya per al 2014;
Vist el Reglament (UE) núm. 1303/2013, del Parlament Europeu i del Consell, de 17 de desembre, que estableix les disposicions comuns relatives als "Fons Estructurals i d'Inversió Europeus" i les disposicions generals relatives al FEDER, al Fons Social Europeu i al Fons de Cohesió i al Fons Europeu Marítim i de Pesca, i que deroga el Reglament (CE) núm. 1083/2006, del Consell;
Vist el Reglament (UE) núm. 1304/2013, del Parlament Europeu i del Consell, de 17 de desembre, relatiu al Fons Social Europeu i que deroga el Reglament (CE) núm. 1081/2006, del Consell;
Vist el Decret núm. 138/2013, de 12 de març, de modificació de funcions en els òrgans del Departament d'Empresa i Ocupació que gestionen el Fons Social Europeu;
Vist el que estableixen el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/206, de 21 de juliol, pel qual s'aprova el seu Reglament (BOE núm. 176, de 25.7.2006);
Vistos els informes de l'Àrea Jurídica d'Ocupació i Relacions Laborals i de la Intervenció Delegada, havent informat prèviament el Consell de Direcció del Servei d'Ocupació de Catalunya, a proposta del/de la director/a del Servei d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Aprovar les bases reguladores per a la realització d'accions d'orientació i acompanyament a la inserció de la Xarxa d'orientació per a l'ocupació i obrir la convocatòria per a l'any 2014.
2.1 L'import màxim destinat a la concessió d'aquestes subvencions és de 5.039.500,00 euros, amb càrrec a les partides pressupostàries 6204 D/470.0001.02/331D/0000, 6204 D/481.0001.06/331D/0000, 6204 D/482.0001.03/331D/0000 i 6204 D/484.0001.05/331D/0000 del pressupost del Servei d'Ocupació de Catalunya per a l'any 2014.
En cas que no s'exhaureixin els recursos assignats a alguna o algunes de les partides esmentades, els recursos no assignats podran acréixer altres partides del mateix pressupost.
2.2 Aquesta dotació inicial es podrà ampliar en funció de les disponibilitats pressupostàries, mitjançant resolució del/de la director/a del Servei d'Ocupació de Catalunya.
2.3 En cas de no exhaurir els recursos assignats a cada demarcació territorial previstos a l'Annex 2 d'aquesta Ordre, aquests es podran dedicar a accions d'altres demarcacions.
2.4 Les actuacions subvencionades es financen amb càrrec als fons rebuts del Ministeri d'Ocupació i Seguretat Social i podran ser cofinançades a través del Programa Operatiu que s'aprovi en el marc de l'objectiu d'"Inversió en Creixement i Ocupació" per al període 2014-2020 del Fons Social Europeu amb un cofinançament del 50%.
2.5 La resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat atès que correspon a Programes acordats a la reunió de la Conferència Sectorial d'Ocupació i Assumptes Laborals, celebrada el dia 23 d'abril de 2014, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat.
3.1 El termini de presentació de sol·licituds serà des de l'endemà de la publicació
al Diari Oficial de la Generalitat de Catalunya de la present Ordre fins al 15 de setembre de 2014.
3.2 Les sol·licituds s'han de presentar als llocs i pels mitjans a què fa referència la base 7 de l'Annex 1 d'aquesta Ordre.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 12 de l'Annex 1 d'aquesta Ordre.
Les accions subvencionables previstes a la present convocatòria s'hauran d'iniciar com a màxim el 31 de desembre de 2014.
El termini d'execució d'aquestes serà de 10 mesos comptadors des de la data d'inici de les actuacions prevista a l'article 7 d'aquesta Ordre.
Els criteris de valoració per a la concessió de subvencions són els que s'estableixen a la base 11 de l'Annex 1 d'aquesta Ordre i seran puntuats com s'especifica a continuació:
Puntuació del criteri: màxim 25 punts.
Es valorarà la identificació de les diverses dificultats i necessitats de les persones objecte d'intervenció:
- L'entitat beneficiària descriu els efectes psicosocials que afecten les persones en situació d'atur: màxim 5 punts.
- L'entitat beneficiària defineix els diferents col·lectius afectats per l'atur en el/s seu/s àmbit/s d'actuació: màxim 5 punts.
- L'entitat beneficiària defineix les necessitats específiques d'orientació d'aquests col·lectius: màxim 5 punts.
Es valorarà el nombre d'itineraris dissenyats en funció dels perfils dels col·lectius que l'entitat beneficiària ha descrit en l'apartat anterior:
- L'entitat beneficiària ha dissenyat itineraris per a 5 tipus de perfils diferenciats: 10 punts.
- L'entitat beneficiària ha dissenyat itineraris per a 4 tipus de perfils diferenciats: 8 punts.
- L'entitat beneficiària ha dissenyat itineraris per a 3 tipus de perfils diferenciats: 6 punts.
- L'entitat beneficiària ha dissenyat itineraris per a 2 tipus de perfils diferenciats: 4 punts.
- L'entitat beneficiària ha dissenyat itineraris per a 1 tipus de perfil diferenciat: 2 punts.
- L'entitat beneficiària no ha dissenyat cap itinerari diferenciat: 0 punts.
Es valoraran els mètodes que utilitza l'entitat beneficiària per avaluar el seu funcionament i el grau d'utilitat i satisfacció de les persones participants, així com els indicadors emprats:
- L'entitat beneficiària disposa d'un sistema d'avaluació interna i de l'impacte de la seva activitat: màxim 2 punts.
- L'entitat beneficiària descriu quins indicadors utilitza per avaluar la seva activitat: màxim 1 punt.
- L'entitat beneficiària disposa d'una eina o varies eines d'avaluació del grau de satisfacció de les persones participants: màxim 2 punts.
Es valorarà d'una banda l'experiència de l'entitat beneficiària en la realització d'accions específiques en l'àmbit de l'orientació i/o en l'àmbit de l'acompanyament a la inserció:
- L'entitat beneficiària va desenvolupar el Programa itineraris personals d'inserció (IPI) en exercicis anteriors al 2012 i/o el Programa d'orientació i acompanyament a la inserció de l'exercici 2012: 10 punts.
- L'entitat beneficiària acredita experiència en el desenvolupament de processos d'orientació per a l'ocupació en actuacions diferents del Programa IPI, del Programa d'orientació i acompanyament a la inserció, del Programa d'orientació i acompanyament a la inserció de les persones amb discapacitat i/o malaltia mental, o de la impartició del mòdul de tècniques de recerca de feina: 5 punts.
- L'entitat beneficiària només ha impartit el mòdul de tècniques de recerca de feina: 2 punts
D'altra banda, es valorarà la trajectòria de les entitats beneficiàries que van desenvolupar el Programa IPI en exercicis anteriors al 2012 i/o el Programa d'orientació i acompanyament a la inserció de l'exercici 2012:
- L'entitat beneficiària ha col·laborat un exercici: 1 punt.
- L'entitat beneficiària ha col·laborat dos o tres exercicis: 2 punts.
- L'entitat beneficiària ha col·laborat quatre o cinc exercicis: 3 punts.
- L'entitat beneficiària ha col·laborat més de cinc exercicis: 5 punts.
Puntuació del criteri: màxim 5 punts.
Es valorarà que els aspectes organitzatius i de planificació de l'entitat beneficiària assegurin un flux adient de persones participants i garanteixin la puntualitat i exactitud de la informació de retorn:
- L'entitat beneficiària aporta un organigrama: màxim 1 punt.
- L'entitat beneficiària descriu i aporta una planificació de les tasques que es desenvolupen relacionades amb l'activitat a subvencionar: màxim 1 punt.
Així mateix, es valorarà que l'entitat beneficiària disposi d'altres recursos ocupacionals o que treballi en xarxa amb altres entitats que facilitin a la persona demandant d'ocupació seguir un itinerari d'inserció laboral:
- L'entitat beneficiària fa formació ocupacional i/o formació continua: màxim1 punt.
- L'entitat beneficiària atén persones perceptores de la Renda Mínima d'Inserció: màxim 1 punt.
- L'entitat beneficiària treballa en xarxa amb altres entitats: màxim 1 punt.
Puntuació del criteri: màxim 40 punts.
Es valorarà la descripció dels continguts, la definició dels objectius i la metodologia a emprar en cada un dels mòduls previstos a les especificacions tècniques de l'Annex 3 d'aquesta Ordre, excepte els mòduls corresponents al bloc 3, així com el disseny dels materials:
Es valorarà la claredat dels continguts, les dinàmiques proposades per a l'assoliment dels objectius de cada un dels mòduls previstos a les especificacions tècniques de l'Annex 3 d'aquesta Ordre, excepte els mòduls corresponents al bloc 3, així com el disseny dels materials:
Criteri e) Indicadors qualitatius d'execució.
Puntuació del criteri: màxim 20 punts.
Es valorarà el nombre de persones ateses per punt d'actuació respecte del nombre de persones derivades per l'oficina de Treball fins la data de publicació d'aquesta Ordre, amb les puntuacions següents:
- Nombre de persones ateses inferior al 50% del nombre de persones derivades per l'oficina de Treball: 0 punts.
- Nombre de persones ateses igual o superior al 50% i inferior al 55% del nombre de persones derivades per l'oficina de Treball: 2 punts.
- Nombre de persones ateses igual o superior al 55% i inferior al 65% del nombre de persones derivades per l'oficina de Treball: 5 punts.
- Nombre de persones ateses igual o superior al 65% i inferior al 80% del nombre de persones derivades per l'oficina de Treball: 8 punts.
- Nombre de persones ateses igual o superior al 80% i inferior al 95% del nombre de persones derivades per l'oficina de Treball: 9 punts.
- Nombre de persones ateses igual o superior al 95% del nombre de persones derivades per l'oficina de Treball: 10 punts.
Es valorarà la mitjana de la durada dels itineraris realitzats per les entitats subvencionades fins la data de publicació d'aquesta Ordre, amb les puntuacions següents:
- Durada mitjana de l'itinerari superior a 12 hores: 10 punts.
- Durada mitjana de l'itinerari compresa entre 8 i 12 hores: 5 punts.
- Durada mitjana de l'itinerari igual o superior a 4 hores i inferior a 8 hores: 2 punts.
Es valorarà l'avaluació realitzada pel Servei d'Ocupació de Catalunya en el seguiment del Programa:
- Qualitat dels expedients de les persones participants: màxim 5 punts.
- Acompliment dels processos i tràmits associats a la realització del Programa, així com la puntualitat i exactitud de la informació de retorn al Servei d'Ocupació de Catalunya: màxim 5 punts.
- Grau de satisfacció de les persones participants pel servei rebut: màxim 5 punts.
Puntuació del criteri: màxim 10 punts.
7.1 Les entitats hauran de presentar la documentació prevista a la base 14 de l'Annex 1 d'aquesta Ordre dins dels 5 dies hàbils següents a la data de la notificació de la resolució d'atorgament de subvenció.
7.2 Tenint en compte la data en que l'entitat beneficiària presenti la documentació prevista a la base 14 de l'Annex 1 d'aquesta Ordre, la data d'inici del Programa serà la següent:
Quan es tracti de personal tècnic de nova incorporació, la data d'inici de les actuacions serà la data d'alta a la Seguretat Social (data d'alta a la Seguretat Social més antiga en cas d'entitats amb més d'una persona tècnica atorgada) o bé serà la data de registre de la documentació si aquesta és posterior.
Quan es tracti de personal tècnic amb una relació contractual anterior a la data de notificació de la resolució d'atorgament, la data d'inici coincidirà amb la data de registre de la documentació relacionada a la base 14 de l'Annex 1 d'aquesta Ordre.
Quan coincideixi personal tècnic de nova incorporació i personal tècnic contractat amb anterioritat a la notificació de la resolució, la data d'inici coincidirà amb la data de registre de la documentació relacionada a la base 14 de l'Annex 1 d'aquesta Ordre.
En cap cas, tant si és personal tècnic de nova contractació, com personal tècnic contractat amb anterioritat a la notificació de la resolució d'atorgament, s'autoritzarà una data d'inici anterior a la data en que l'entitat presenti la documentació al registre d'entrada.
7.3 No obstant el previst a l'apartat anterior, les entitats subvencionades per al Programa d'orientació i acompanyament a la inserció de l'exercici 2013, no podran iniciar les actuacions corresponents a l'exercici 2014 fins l'endemà de la finalització de les actuacions corresponents al 2013.
Per a aquestes entitats la data d'inici serà la següent:
Quan es tracti de personal tècnic de nova incorporació, la data d'inici de les actuacions serà l'endemà de la finalització del Programa d'orientació i acompanyament a la inserció de l'exercici 2013 o bé serà la data d'alta a la Seguretat Social (data d'alta a la Seguretat Social més antiga en cas d'entitats amb més d'una persona tècnica atorgada), si aquesta data és posterior.
Quan es tracti de personal tècnic amb una relació contractual anterior a la data de notificació de la resolució d'atorgament, la data d'inici serà l'endemà de la finalització del Programa d'orientació i acompanyament a la inserció de l'exercici 2013.
Quan coincideixi personal tècnic de nova incorporació i personal tècnic contractat amb anterioritat a la notificació de la resolució d'atorgament, la data d'inici serà l'endemà de la finalització del Programa d'orientació i acompanyament a la inserció de l'exercici 2013.
En cap cas, tant si és personal tècnic de nova contractació, com personal tècnic contractat amb anterioritat a la notificació de la resolució d'atorgament, s'autoritzarà una data d'inici anterior a la data en que l'entitat beneficiària finalitzi el Programa d'orientació i acompanyament a la inserció de l'exercici 2013.
7.4 Data d'inici en el supòsit de requeriment de documentació.
En cas que el Servei d'Ocupació de Catalunya detecti errors o mancances en la documentació presentada per l'entitat beneficiària per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
El Servei d'Ocupació de Catalunya verificarà que l'entitat beneficiària ha presentat correctament la documentació requerida i, en aquests casos, la data d'inici serà la següent:
Quan es tracti de personal tècnic de nova incorporació la data d'inici serà la data en que l'entitat beneficiària presenti al Registre la documentació requerida, o la data d'alta de la persona tècnica a la Seguretat Social (data d'alta a la Seguretat Social més antiga en cas d'entitats amb més d'una persona tècnica atorgada), si aquesta és posterior.
Quan es tracti de personal tècnic amb una relació contractual anterior a la data de notificació de la resolució d'atorgament, la data d'inici coincidirà amb la data de registre de la documentació requerida.
Quan coincideixi personal tècnic de nova incorporació i personal tècnic contractat amb anterioritat a la notificació de la resolució d'atorgament, la data d'inici coincidirà amb la data de registre de la documentació requerida.
7.5 Data d'inici en el supòsit de requeriment de documentació a entitats subvencionades per al Programa d'orientació i acompanyament a la inserció de l'exercici 2013.
Per a les entitats subvencionades per al Programa d'orientació i acompanyament a la inserció de l'exercici 2013, un cop el Servei d'Ocupació de Catalunya hagi verificat que l'entitat ha presentat correctament la documentació requerida, la data d'inici serà la següent:
a) En cas que l'entitat beneficiària presenti la documentació requerida abans de la finalització del Programa d'orientació i acompanyament a la inserció de l'exercici 2013:
Quan es tracti de personal tècnic de nova incorporació, la data d'inici de les actuacions serà l'endemà de la finalització del Programa de l'exercici 2013 o la data d'alta de la persona tècnica a la Seguretat Social (data d'alta a la Seguretat Social més antiga en cas d'entitats amb més d'una persona tècnica atorgada), si aquesta és posterior.
Quan es tracti de personal tècnic amb una relació contractual anterior a la data de notificació de la resolució d'atorgament, la data d'inici serà l'endemà de la finalització del Programa de l'exercici 2013.
Quan coincideixi personal tècnic de nova incorporació i personal tècnic contractat amb anterioritat a la notificació de la resolució, la data d'inici serà l'endemà de la finalització del Programa de l'exercici 2013.
En cap cas, tant si és personal tècnic de nova contractació, com personal tècnic contractat amb anterioritat a la notificació de la resolució d'atorgament, s'autoritzarà una data d'inici anterior a la data en que l'entitat beneficiària finalitzi el Programa de l'exercici 2013.
b) En cas que l'entitat beneficiària presenti la documentació requerida després de la finalització del Programa d'orientació i acompanyament a la inserció de l'exercici 2013:
Quan es tracti de personal tècnic de nova incorporació, la data d'inici de les actuacions serà la data de registre de la documentació requerida, o la data d'alta a la Seguretat Social de la persona tècnica (data d'alta a la Seguretat Social més antiga en cas d'entitats amb més d'una persona tècnica atorgada), si aquesta és posterior.
Quan es tracti personal tècnic amb una relació contractual anterior a la data de notificació de la resolució d'atorgament, la data d'inici coincidirà amb la data de registre de la documentació requerida.
Quan coincideixi personal tècnic de nova incorporació i personal tècnic contractat amb anterioritat a la notificació de la resolució, la data d'inici coincidirà amb la data de registre de la documentació requerida.
En cap cas, tant si és personal tècnic de nova contractació, com personal tècnic contractat amb anterioritat a la notificació de la resolució d'atorgament, s'autoritzarà una data d'inici anterior a la data en que l'entitat beneficiària presenti la documentació requerida al registre d'entrada ni anterior a la data en que l'entitat finalitzi el Programa de l'exercici 2013.
7.6 En el supòsit que l'entitat beneficiària, d'acord amb la base 14.1.b) de l'Annex 1 d'aquesta Ordre, presenti documentació d'un nombre de persones tècniques inferior al previst a la resolució d'atorgament, no es realitzarà requeriment de la documentació no presentada, tenint en compte que, d'acord amb l'establert al punt VI) de l'Annex 3 d'aquesta Ordre, l'entitat disposarà d'un mes des de la data d'inici per incorporar la totalitat del personal tècnic atorgat.
7.7 L'entitat beneficiària haurà de verificar que la pòlissa d'assegurances d'accidents personals cobreix la totalitat del període d'execució tenint en compte la data d'inici.
Si la pòlissa presentada no cobreix tot el període d'execució, caldrà que l'entitat aporti, en el termini màxim de dos mesos des de la data d'inici, la documentació que acrediti la cobertura; en cas contrari es considerarà que el Programa finalitza en la data en que acaba la cobertura de la pòlissa presentada.
El Servei d'Ocupació de Catalunya durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
S'autoritza el/la director/a del Servei d'Ocupació de Catalunya a dictar les disposicions que consideri oportunes per al desenvolupament d'aquesta Ordre.
Resta derogada l'Ordre EMO/295/2013, de 21 de novembre, per la qual s'estableixen les bases reguladores per a la concessió de subvencions per a la realització d'accions d'orientació i acompanyament a la inserció de la Xarxa d'Orientació per a l'Ocupació, i s'obre la convocatòria per a l'any 2013 (DOGC núm. 6511, de 28.11.2013).
Barcelona, 28 de juliol de 2014
L'objecte d'aquestes bases és regular el desenvolupament de les accions d'orientació i acompanyament a la inserció de la Xarxa d'Orientació per a l'ocupació.
Podran ser entitats beneficiàries d'aquests ajuts, les entitats privades amb personalitat jurídica pròpia, amb o sense ànim de lucre.
3.1 Les entitats sol·licitants hauran de complir els requisits següents:
a) Donar ocupació, almenys, a un 2% de persones treballadores amb disminució sobre el total de persones treballadores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i de la seva inclusió social (BOE núm. 289 de 3.12.2013), el Reial decret 364/2005, de 8 d'abril (BOE núm. 94 de 20.4.2005) i el Decret 322/2011, de 19 d'abril, (DOGC núm. 5864, de 21.4.2011).
Aquest requisit només és aplicable en cas d'empreses amb una plantilla igual o superior a cinquanta persones.
b) Estar al corrent de les obligacions tributàries davant l'Estat i la Generalitat i les obligacions davant la Seguretat Social.
c) No trobar-se en cap de les circumstàncies que impedeixen adquirir la condició d'entitat beneficiària previstes a l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
d) Indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
Aquest requisit només és aplicable en cas d'empreses amb una plantilla igual o superior a vint-i-cinc persones.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000).
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
En cas de les empreses de més de 250 persones treballadores, aquestes hauran d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Disposar de les instal·lacions i dels recursos materials i tècnics previstos a l'Annex 3 d'aquesta Ordre.
k) Disposar dels certificats de solidesa corresponents als punts d'actuació sol·licitats, expedits en els quatre anys anteriors a la data de publicació de la convocatòria de subvenció.
l) Disposar de seu social o activitat a Catalunya.
m) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de la subvenció.
Les persones participants en les actuacions previstes a la base 5 de l'Annex 1 d'aquesta Ordre seran persones demandants d'ocupació no ocupades inscrites al Servei d'Ocupació de Catalunya.
Les oficines de Treball del Servei d'Ocupació de Catalunya, d'acord amb l'anàlisi realitzada dels principals factors d'ocupació, derivaran les persones inscrites com demandants d'ocupació.
Seran subvencionables les actuacions que mitjançant la informació, orientació i/o motivació possibilitin la millora de la posició en el mercat de treball de les persones demandants d'ocupació i facilitin la detecció i dinamització d'iniciatives d'autoocupació.
Les actuacions inclouran serveis d'orientació i informació per a l'ocupació i l'autoocupació i la millora de les competències personals.
També inclourà la promoció d'actuacions de prospecció del mercat de treball per facilitar la inserció laboral.
Els continguts, la definició dels objectius i la metodologia a emprar en el desenvolupament d'aquestes actuacions s'especifiquen a l'Annex 3 d'aquesta Ordre.
Les accions d'orientació s'hauran d'iniciar dins de l'any de l'exercici pressupostari del seu atorgament i el termini màxim per a la seva execució serà de 12 mesos a comptar des de la data d'inici prevista a la corresponent convocatòria de subvencions.
7.1 Les sol·licituds s'han de presentar segons el model normalitzat que estarà a disposició de les persones interessades a la pàgina web de l'Oficina Virtual de Tràmits ( www.gencat.cat/ovt ), a la pàgina web del Departament d'Empresa i Ocupació de la Generalitat de Catalunya ( www.gencat.cat/empresaiocupacio ), a la pàgina web del Servei d'Ocupació de Catalunya ( www.oficinadetreball.cat ) i a la seu corporativa de Canal Empresa de la Generalitat de Catalunya ubicada a la pàgina web www.gencat.cat/canalempresa.
7.2 Les sol·licituds han d'anar adreçades al/a la director/a del Servei d'Ocupació de Catalunya i es presentaran acompanyades de la documentació que preveuen aquestes bases, al Registre del Servei d'Ocupació de Catalunya ubicat en les adreces següents: c.
Pompeu Fabra, 1 de Tarragona i C. de la Rosa, 9 de Tortosa o bé a la xarxa d'Oficines de Gestió Empresarial, que es pot consultar a la pàgina web www.gencat.cat/canalempresa/xarxa.
La presentació de les sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.3 La sol·licitud inclourà la declaració responsable relativa al compliment dels requisits següents:
a) Requisits als que fa referència la base 3 de l'Annex 1 d'aquesta Ordre.
En cas afirmatiu caldrà indicar, en el formulari de sol·licitud, el Programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
d) Mantenir un sistema de comptabilitat separada o un codi comptable adequat en relació a les transaccions relacionades amb les actuacions.
e) En cas d'associacions i fundacions ja constituïdes subjectes a les disposicions del Codi civil de Catalunya, l'entitat beneficiària ha de disposar dels estatuts adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques (DOGC núm. 5123, de 2.5.2008), modificada per la Llei 5/2011, de 19 de juliol (DOGC núm. 5925, de 21.7.2011).
7.4 La sol·licitud podrà incloure una declaració relativa a la disponibilitat de realitzar un termini d'execució superior al previst en la corresponent convocatòria de subvenció, en cas d'ampliació de l'import màxim previst a dita convocatòria.
7.5 La presentació de la declaració responsable faculta l'Administració per verificar en qualsevol moment la veracitat de les dades declarades.
7.6 Així mateix, el formulari de sol·licitud inclou una autorització per consultar a través de la Plataforma d'Integració i Col·laboració Administrativa (PICA) les dades de l'apartat b) de la base 3.1 de l'Annex 1 d'aquesta Ordre i el DNI/NIE de la persona representant legal d'acord amb el que estableix l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
Si la persona sol·licitant mitjançant el formulari de sol·licitud, denega expressament l'autorització de la consulta del DNI/NIE de la persona representant legal haurà d'aportar còpia compulsada del document acreditatiu corresponent.
7.7 Amb les sol·licituds s'ha d'adjuntar la documentació que es relaciona a continuació:
a) Memòria, amb el format i contingut que es determina a la base 8 de l'Annex 1 d'aquesta Ordre.
b) Còpia compulsada del poder suficient en dret, inscrit al Registre Mercantil o al registre corresponent, que acrediti les facultats de representació de la persona signatària de la sol·licitud per actuar en nom de la persona jurídica sol·licitant.
c) Còpia compulsada de l'escriptura pública de constitució i dels estatuts, inscrits al Registre Mercantil o al registre corresponent, on consti que les entitats sol·licitants disposen de personalitat jurídica.
d) Acreditació de disponibilitat immediata del/s local/s en què es sol·licita fer les actuacions, mitjançant còpia compulsada de la propietat del local o arrendament o bé acord de disponibilitat signat per la persona propietària en el supòsit d'atorgament de subvenció.
e) Material tècnic (en suport CD o USB) de les accions previstes als blocs que es detallen a l'Annex 3 d'aquesta Ordre, tant pel que fa al material d'ús del personal tècnic com pel que fa al material que utilitza la persona usuària.
f) Full de domiciliació bancària degudament emplenat, d'acord amb el model del Departament d'Economia i Coneixement, el qual està disponible a l'adreça següent: www20.gencat.cat/docs/economia/Documents/Arxius/doc_46872775_1.doc
Només s'ha d'aportar en cas de canvi de dades o si és el primer cop que se sol·licita un ajut al Servei d'Ocupació de Catalunya.
g) Les entitats beneficiàries que tinguin negociada amb l'Administració una pròrroga, ajornament, moratòria o qualsevol altra condició especial en relació amb les obligacions tributàries davant l'Estat i la Generalitat i les obligacions davant la Seguretat Social, caldrà que aportin documentació acreditativa d'aquesta prerrogativa especial.
7.8 En cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
7.9 Si la sol·licitud no reuneix els requisits establerts en aquesta base, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
D'acord amb el previst a la base 7.7 de l'Annex 1 d'aquesta Ordre, juntament amb la sol·licitud de subvenció s'haurà de presentar una memòria, la qual s'ha de precedir d'un índex.
La informació addicional que l'entitat consideri oportú adjuntar, s'ha de presentar al final de la memòria en format d'annex.
Les entitats beneficiàries que hagin col·laborat en el Programa d'orientació i acompanyament a la inserció de l'exercici anterior i que presentin sol·licitud amb una nova forma jurídica, hauran de fer constar en la memòria els punts d'actuació de la nova entitat on es va portar a terme el Programa anterior.
La memòria ha d'incloure com a mínim el següent:
Per a les entitats beneficiàries que hagin col·laborat l'exercici anterior en el Programa d'orientació i acompanyament a la inserció en tots els punts d'actuació sol·licitats (màxim 10 pàgines):
b) Previsió del nombre d'empreses amb les quals existeix o es preveu establir col·laboració, d'acord amb el previst a la base 16 de l'Annex 1 d'aquesta Ordre.
c) Previsió dels convenis de pràctiques no laborals que es realitzaran amb les persones participants en el Programa.
Per a les entitats beneficiàries que no hagin col·laborat l'exercici anterior en el Programa d'orientació i acompanyament a la inserció i per a les entitats que hagin col·laborat l'exercici anterior en el Programa d'orientació i acompanyament a la inserció que sol·licitin nous punts d'actuació (màxim 20 pàgines):
b) Descripció de les peculiaritats i característiques metodològiques dels itineraris en funció dels perfils de les persones participants.
c) Descripció de sistemes d'avaluació del Programa: mètodes que utilitza l'entitat beneficiària per avaluar el seu funcionament i el grau d'utilitat i satisfacció de les persones participants.
d) Experiència de l'entitat beneficiària en l'execució de Programes d'orientació i/o acompanyament a la inserció.
e) Descripció dels aspectes organitzatius i de funcionament de l'entitat beneficiària i sistemes de coordinació interna i amb altres entitats.
f) Previsió del nombre d'empreses amb les quals existeixen o es preveuen establir col·laboració, d'acord amb el previst a la base 16 de l'Annex 1 d'aquesta Ordre.
g) Previsió dels convenis de pràctiques no laborals que es realitzaran amb les persones participants en el Programa.
9.1 L'incompliment dels requisits no esmenables que estableixen aquestes bases o del termini de presentació de sol·licituds comporta la inadmissió de la sol·licitud.
9.2 La manca de presentació de qualsevol dels documents que preveu la base 7 de l'Annex 1 d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
Qualsevol persona o entitat sol·licitant pot desistir expressament de la seva sol·licitud de subvenció presentant un escrit de desistiment i l'òrgan competent ha d'acceptar el desistiment.
9.3 Prèviament a la concessió de les subvencions, el/la director/a del Servei d'Ocupació de Catalunya ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada d'acord amb el que estableix la base 12.3 de l'Annex 1 d'aquesta Ordre.
Aquesta resolució pot ser objecte de recurs d'acord amb el previst a la base 12.5 de l'Annex 1 d'aquesta Ordre.
10.1 El procediment de concessió de les subvencions regulades en aquestes bases és el de concurrència competitiva.
10.2 L'òrgan competent per a la instrucció del procediment és el/la cap del Servei d'Orientació i Intermediació.
10.3 La valoració de les sol·licituds es realitzarà d'acord amb els criteris objectius de valoració indicats a la base 11 de l'Annex 1 d'aquesta Ordre.
10.4 Un cop valorades les sol·licituds, aquestes seran examinades per un òrgan col·legiat, la composició del qual serà:
Un/a director/a territorial del Servei d'Ocupació de Catalunya
El/la subdirector/a general de Polítiques Actives d'Ocupació
El/la cap del Servei d'Orientació i Intermediació.
Així mateix, assistirà un/a lletrat/a del Servei Jurídic del Servei d'Ocupació de Catalunya com assessor/a.
L'òrgan col·legiat elaborarà una acta en la qual es concreti el resultat de la concurrència.
10.5 L'òrgan competent per dictar la resolució, el termini per concloure el procediment, el mitjà de notificació i el règim de recursos són els establerts a la base 12 de l'Annex 1 d'aquesta Ordre.
11.1 Els criteris de valoració de les sol·licituds seran els següents:
a) Qualitat tècnica del projecte.
Es valorarà la identificació de les diverses dificultats i necessitats de les persones objecte d'intervenció.
Es valoraran els mètodes que utilitza l'entitat per avaluar el seu funcionament i el grau d'utilitat i satisfacció de les persones participants, així com els indicadors emprats.
Es valorarà l'experiència i la trajectòria de l'entitat en la realització d'accions específiques en l'àmbit de l'orientació i/o en l'àmbit de l'acompanyament a la inserció.
Es valorarà que els aspectes organitzatius i de planificació de l'entitat beneficiària assegurin un flux adient de participants i garanteixin la puntualitat i exactitud de la informació de retorn.
Es valorarà que l'entitat disposi d'altres recursos ocupacionals o que treballi en xarxa amb altres entitats que facilitin a la persona demandant d'ocupació seguir un itinerari d'inserció laboral.
Es valorarà la descripció dels continguts, la definició dels objectius i la metodologia a emprar en cada un dels mòduls previstos a les especificacions tècniques de l'Annex 3 d'aquesta Ordre, excepte els mòduls corresponents al bloc 3, així com el disseny dels materials.
Es valorarà la claredat dels continguts, les dinàmiques proposades per a l'assoliment dels objectius de cada un dels mòduls previstos a les especificacions tècniques de l'Annex 3 d'aquesta Ordre, excepte els mòduls corresponents al bloc 3, així com el disseny dels materials.
e) Indicadors qualitatius d'execució.
Únicament per als punts d'actuació on s'hagi portat a terme el Programa d'orientació i acompanyament a la inserció corresponent a l'exercici anterior.
Es valorarà el nombre de persones ateses per punt d'actuació respecte del nombre de persones derivades per l'oficina de Treball.
Es valorarà la mitjana de la durada dels itineraris realitzats per les entitats subvencionades.
Només per als punts d'actuació on s'hagi portat a terme el Programa d'orientació i acompanyament a la inserció corresponent a l'exercici anterior.
Es valorarà l'avaluació realitzada pel Servei d'Ocupació de Catalunya de l'execució del Programa.
11.2 Un cop valorades les sol·licituds que es presentin d'acord amb els criteris fixats en l'apartat anterior i ponderades d'acord amb el barem establert, la puntuació que, com a màxim, podran obtenir les entitats sol·licitants, serà de 100 punts.
L'atorgament de la subvenció es realitzarà en funció de la puntuació obtinguda en cada punt d'actuació, sempre que s'assoleixi una puntuació mínima de 50 punts, amb subjecció a la disponibilitat pressupostària i la previsió de necessitats per comarca detallada a l'Annex 2 d'aquesta Ordre.
El nombre de persones tècniques atorgat es realitzarà d'acord amb els intervals següents:
Puntuació entre 65,01 i 100 punts: s'atorgarà com a màxim 2 persones tècniques per punt d'actuació.
Puntuació entre 50 i 65 punts: s'atorgarà com a màxim 1 persona tècnica per punt d'actuació.
En cas que el nombre total de persones tècniques resultant no cobreixi les necessitats per comarca previstes a l'Annex 2 d'aquesta Ordre, s'atorgarà un màxim de 3 persones tècniques als punts d'actuació que hagin obtingut major puntuació fins cobrir el nombre de persones tècniques previst a l'Annex 2 esmentat.
En cas d'empat en la puntuació obtinguda es donarà prioritat a les entitats beneficiàries que obtinguin una major puntuació en el criteri d'equilibri territorial.
De produir-se nous empats, es donarà prioritat a les entitats beneficiàries que obtinguin una major puntuació en el criteri de material tècnic i en cas de nous empats es donarà prioritat a les entitats beneficiàries que obtinguin una major puntuació en el subcriteri de característiques de les persones desocupades en procés de recerca de feina.
En les comarques assenyalades a l'Annex 2 d'aquesta Ordre el personal tècnic atorgat serà a mitja jornada.
12.1 L'òrgan competent per dictar la resolució és el/la director/a del Servei d'Ocupació de Catalunya.
12.2 El termini màxim per emetre la resolució i notificar-la serà de 3 mesos, a comptar des de l'endemà de la data de finalització del termini de presentació de les sol·licituds.
La resolució d'atorgament ha de ser degudament motivada i ha de contenir, com a mínim, la identificació de l'entitat beneficiària a la qual es concedeix la subvenció, l'import i, si escau, el percentatge subvencionat del pressupost de l'activitat, i en cas que s'autoritzin bestretes, la justificació de l'execució de l'objecte de la subvenció i la forma i la quantia de les garanties que, si escau, ha de presentar l'entitat beneficiària.
12.3 Aquesta resolució es notificarà a la persona o entitat interessada per qualsevol mitjà que permeti tenir constància de la recepció per la persona o entitat interessada o el/la seu/seva representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
12.4 En cas que l'òrgan competent no dicti i notifiqui la resolució en el termini de 3 mesos, s'entendrà que la sol·licitud ha estat desestimada, d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
12.5 La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant el/la secretari/a d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Reducció parcial o total de la subvenció
D'acord amb l'article 92.2.g) bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, el Servei d'Ocupació de Catalunya podrà dur a terme una reducció parcial o total de la subvenció, abans que es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
14.1 Per poder iniciar les actuacions les entitats beneficiàries han de presentar amb posterioritat a la notificació de la resolució d'atorgament de subvenció la documentació següent:
a) Còpia compulsada de la pòlissa d'assegurances d'accidents personals que cobreixi per a cadascuna de les persones participants en les accions un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà i durant l'assistència als punts d'actuació autoritzats.
L'entitat beneficiària pot presentar el certificat d'assegurança d'accidents personals, d'acord amb la Circular de 6 de febrer de 2004, sobre l'acreditació de cobertura d'assegurances de contractació obligatòria de la Direcció General de Política Financera i Assegurances del Departament d'Economia i Finances.
El model de certificat d'assegurances estarà a disposició de les persones interessades a l'apartat Formularis i documents / Catàleg del Departament / Orientació professional – OP de la pàgina web del Departament d'Empresa i Ocupació.
b) Documentació del personal tècnic: currículum i còpia compulsada de l'alta a la Seguretat Social (en cas de nova contractació) o del darrer TC-2 si la persona tècnica forma part de la plantilla de l'entitat beneficiària.
En el supòsit que es tracti de professionals autònoms, cal presentar el document–contracte entre el personal tècnic i la persona responsable de l'entitat beneficiària.
Així mateix, l'entitat beneficiària ha de presentar còpia compulsada de la titulació universitària al·legada al currículum.
En cas que el títol s'hagi expedit a partir de l'1 d'octubre de 1991, es podrà substituir la còpia compulsada de la titulació universitària per un document d'autorització del personal tècnic per consultar a través de la Plataforma d'Integració i Col·laboració Administrativa (PICA) les dades relatives a la seva titulació; aquest document estarà a disposició de les persones interessades a l'apartat Formularis i documents / Catàleg del Departament / Orientació professional – OP de la pàgina web del Departament d'Empresa i Ocupació.
En cas que el títol s'hagi expedit abans de l'1 d'octubre de 1991 i l'entitat beneficiària l'hagi presentat amb anterioritat al Servei d'Ocupació de Catalunya es podrà substituir la seva presentació per una declaració de l'entitat beneficiària que digui que no hi ha hagut modificacions, fent constar la data i l'òrgan davant el qual es va presentar la documentació.
Per tal de valorar l'experiència i formació específica del personal tècnic que no disposi de la titulació universitària qualificada de preferent, caldrà adjuntar la documentació acreditativa següent: en cas de l'experiència, còpia del contracte on s'expliciti que s'han prestat serveis com a personal orientador professional i, en cas de la formació, còpia del diploma acreditatiu d'haver rebut un mínim de 300 hores de formació en l'àmbit de la inserció laboral, tècniques de recerca de feina o balanç de competències.
c) Documentació del personal administratiu: còpia compulsada de les altes a la Seguretat Social o del darrer imprès de cotització a la Seguretat Social del personal que intervé en el desenvolupament de les actuacions.
d) Imprès per a la sol·licitud de connexió i alta a la xarxa telemàtica GALILEU, el qual estarà a disposició de les persones interessades a l'apartat Formularis i documents / Catàleg del Departament / Orientació professional - OP de la pàgina web del Departament d'Empresa i Ocupació.
Caldrà presentar un imprès de sol·licitud d'alta a la xarxa telemàtica GALILEU per cada punt d'actuació atorgat.
e) Document signat per la persona representant legal de l'entitat beneficiària on s'indiqui, per a cada punt d'actuació autoritzat, el nom, cognoms i DNI de les persones que desenvoluparan les tasques de coordinació, suport, el mòdul d'alfabetització digital i les tasques de prospecció.
14.2 L'òrgan gestor verificarà que l'entitat beneficiària ha presentat correctament la documentació relacionada en aquesta base.
En cas que detecti errors o mancances en la documentació presentada per l'entitat beneficiària per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
Si l'entitat no aporta la documentació requerida en el termini donat a tal efecte, la resolució d'atorgament restarà sense efecte, prèvia notificació de la resolució corresponent.
15.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del carrer Llull, 297-307, de Barcelona, i en el tauler electrònic, indicant-hi la convocatòria, el Programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
En el supòsit d'actuacions cofinançades per l'FSE, i d'acord amb l'article 115 apartat 2 del Reglament (UE) núm. 1303/2013, del Parlament Europeu i del Consell, de 17 de desembre, la llista d'entitats beneficiàries es publicarà en un portal d'Internet únic amb les dades de les operacions cofinançades.
15.2 Sens perjudici del que estableix l'apartat anterior, es donarà publicitat de la totalitat de les subvencions atorgades mitjançant la pàgina web del Servei d'Ocupació de Catalunya.
16.1 Es podrà programar un període de pràctiques no laborals que es realitzaran en empreses del mercat ordinari i/o empreses d'inserció que es trobin inscrites al Registre específic de la Generalitat de Catalunya.
Per a la realització de les pràctiques no laborals se signaran els convenis de col·laboració corresponents.
Aquest període de pràctiques s'ha de desenvolupar dins del termini d'execució del Programa.
Per tant, les persones participants no podran percebre cap retribució per la seva activitat ni pels resultats que se'n poguessin derivar.
La durada màxima de les pràctiques per cada persona participant serà de 200 hores, i no ha de superar les 5 hores diàries ni les 25 setmanals.
Si no és possible evitar l'horari nocturn, els caps de setmana i els festius, caldrà que l'entitat beneficiària justifiqui aquesta situació mitjançant un escrit motivat.
Els convenis de col·laboració que se subscriguin per a la realització de pràctiques en empreses per part de les persones participants, els signaran el/la cap de Secció de Verificació sobre el Terreny que correspongui segons l'àmbit territorial.
L'entitat beneficiària haurà de contractar, per a cada conveni de col·laboració, una pòlissa d'assegurança d'accidents personals que cobreixi per a cadascun de les persones participants en les pràctiques un capital de 23.432,25 euros en cas de mort, i de 46.864,52 euros en cas d'invalidesa, tots dos derivats del risc d'accidents durant el desplaçament, per qualsevol mitjà i durant l'assistència a les pràctiques.
16.2 Les persones participants en el Programa podran realitzar les pràctiques no laborals previstes en el Reial decret 1543/2011, de 31 d'octubre, pel qual es regulen les pràctiques no laborals en empreses, sempre que compleixin els requisits previstos.
El/la subdirector/a general de Polítiques Actives d'Ocupació efectuarà la proposta de pagament d'una bestreta del 90% de la subvenció atorgada sempre que l'entitat beneficiària hagi presentat la documentació establerta a la base 14 de l'Annex 1 d'aquesta Ordre.
Aquesta bestreta es fraccionarà en dues parts iguals, i l'ordenació del pagament corresponent i el seu pagament material s'efectuarà de forma successiva d'acord amb el Pla de Tresoreria del Servei d'Ocupació de Catalunya i les seves disponibilitats.
La proposta de pagament del 10% restant, restarà condicionada a que l'entitat beneficiària hagi certificat la realització de la totalitat de les accions previstes a la concessió de la subvenció, dins del termini d'execució previst en aquesta Ordre, hagi presentat els corresponents justificants de les despeses, d'acord amb el que estableixen les bases 20 i 21 de l'Annex 1 d'aquesta Ordre i les instruccions per a la justificació econòmica, i l'òrgan gestor hagi revisat la justificació econòmica presentada.
Amb aquesta finalitat, el/la subdirector/a general de Polítiques Actives d'Ocupació emetrà l'informe corresponent, per tal que la Tresoreria del Servei d'Ocupació de Catalunya pugui realitzar el pagament material.
18.1 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
18.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
El Servei d'Ocupació de Catalunya establirà els mitjans de recollida d'informació de les dades de manera estandarditzada i sistematitzada.
A més, de forma complementària, les entitats o empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació a l'FSE, a la Conferència sectorial d'Ocupació i Afers Laborals – Plan Anual de Políticas de Empleo (PAPE) - al SOC, Pla de desenvolupament de polítiques actives d'ocupació (PDPA), i als pressupostos de la Generalitat de Catalunya.
20.1 Un cop finalitzades les actuacions, l'entitat beneficiària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts i haurà d'informar aquestes dades a través de les aplicacions informàtiques que, en el seu cas, el Servei d'Ocupació de Catalunya posi a disposició de les entitats per a aquesta finalitat.
20.2 La justificació del compliment de les condicions imposades i de la consecució de l'objecte de la subvenció es farà d'acord amb el que preveu l'Ordre del Departament d'Economia i Coneixement, d'1 d'octubre de 1997, que regula la tramitació, la justificació i el control d'ajuts i subvencions (DOGC núm. 2500, 21.10.1997); l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, o, si s'escau, aquella que es dicti en substitució d'aquesta normativa, així com els articles 30 i 31 de la Llei 38/2003, de 17 de novembre, general de subvencions.
Així mateix, en els supòsits de cofinançament per l'FSE, la documentació justificativa haurà de complir els requisits que determinin les normes reguladores de les despeses subvencionables per l'FSE durant el període de programació de 2014-2020.
20.3 El termini per presentar la justificació econòmica és, com a màxim, de dos mesos a comptar des de la finalització del termini d'execució previst a la corresponent convocatòria de subvencions.
20.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
Les despeses han d'estar pagades abans de la data de presentació màxima de la justificació econòmica.
Totes i cadascuna de les despeses han de tenir el suport de factures pagades o documents comptables de valor probatori equivalent.
Els justificants originals es marcaran amb un segell, indicant-hi la subvenció que es justifica, el cofinançament de l'FSE, i l'import o percentatge que s'imputa.
No es segellaran les factures electròniques.
20.5 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú.
20.6 La manca de presentació de la justificació en el termini establert, d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, la Llei 38/2003, de 17 de novembre, general de subvencions i el Reglament de la Llei general de subvencions aprovat pel Reial decret 887/2006, de 21 de juliol.
Per a la justificació del compliment de les condicions imposades i la consecució dels objectius previstos a l'acte de concessió de la subvenció les entitats beneficiàries hauran de presentar un compte justificatiu que inclourà la documentació següent:
a) Una declaració signada per la persona representant legal de l'entitat beneficiària de finalització de les accions subvencionades.
b) Una relació classificada de totes les despeses imputables al desenvolupament de l'acció, d'acord amb l'estructura de costos establerta per al Programa, en què s'identifiqui el creditor i el document, l'import, la data d'emissió i la data de pagament.
c) Indicació del/s criteri/s de repartiment de les despeses generals incorporades a la relació de despeses.
d) Una declaració signada per la persona representant legal de l'entitat beneficiària conforme els pagaments corresponen a accions correctament realitzades i justificades mitjançant factures pagades o altres documents comptables de valor probatori equivalent i conforme les despeses imputades s'han pagat abans de finalitzar el període de presentació de la justificació econòmica.
e) Una declaració signada per la persona representant legal de l'entitat beneficiària del compromís de mantenir en arxiu els documents originals que justifiquen la subvenció en compliment de l'obligació que estableix la base 32.1.d) de l'Annex 1 d'aquesta Ordre.
f) Originals o còpies compulsades de tots els justificants de despesa i els comprovants de pagament corresponents.
Els justificants de despesa es marcaran amb un segell, d'acord amb el que disposa la base 20.4 de l'Annex 1 d'aquesta Ordre.
g) Si s'escau, una relació detallada dels altres ingressos o subvencions que hagin finançat l'acció subvencionada amb indicació de l'import i la procedència.
h) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar del termini de finalització per a la presentació econòmica.
22.1 Tindran la consideració de despeses elegibles als efectes de la liquidació:
a) Les despeses de personal tècnic, coordinador, de suport, prospector i del personal que imparteixi el mòdul d'alfabetització informàtica que s'hagin produït dins del període d'execució i hagin estat efectivament satisfetes amb anterioritat a la finalització del període de justificació econòmica.
b) Les despeses generals, materials i tècniques que s'hagin produït dins del període d'execució i hagin estat efectivament satisfetes amb anterioritat a la finalització del període de justificació econòmica.
22.2 Els requisits d'elegibilitat, l'acreditació dels diferents conceptes de despeses subvencionats i el càlcul dels imports liquidables, s'especifiquen a les instruccions per a la justificació econòmica que estaran a disposició de les persones interessades a l'apartat d'Ajuts i Subvencions de la pàgina web del Servei d'Ocupació de Catalunya.
Així mateix, a l'Annex 4 d'aquesta Ordre s'indiquen les despeses subvencionables i no subvencionables.
Conceptes subvencionables i quanties màximes a subvencionar
23.1 Respecte els costos de personal: se subvencionaran les retribucions totals i la cotització empresarial a la Seguretat Social per tots els conceptes, del personal atorgat per a l'execució de les actuacions en funció de les normes legals i reglamentàries del conveni col·lectiu aplicable, o d'acord amb la normativa d'aplicació a les administracions públiques per al personal funcionari o laboral amb els imports següents:
a) Per al personal tècnic, coordinador, prospector i personal que imparteixi el mòdul d'alfabetització informàtica, les retribucions establertes a la respectiva normativa d'aplicació per a cada categoria, nivell o grup professional, fins a un màxim de 33.826,72 euros corresponents a la retribució anual bruta i a la cotització empresarial a la Seguretat Social.
b) Per al personal de suport, les retribucions establertes a la respectiva normativa d'aplicació per a cada categoria, nivell o grup professional, fins a un màxim de 23.678,72 euros corresponents a la retribució anual bruta i a la cotització empresarial a la Seguretat Social.
Si s'escau, les retribucions màximes descrites als apartats anteriors, s'actualitzaran mitjançant resolució del/de la director/a del Servei d'Ocupació de Catalunya.
23.2 Les retribucions fan referència a la prestació de serveis a jornada completa per a cada tipus de contractació, per tant, en cas que la prestació sigui a temps parcial s'ajustarà proporcionalment a la jornada i als dies del període treballat de l'any natural.
23.3 En relació amb les despeses de personal coordinador se subvencionarà fins al 10% del total de la retribució subvencionable de personal tècnic.
23.4 Se subvencionarà fins al 15% del total de la retribució subvencionable de personal tècnic, en concepte de despeses de personal prospector.
23.5 La retribució del personal tècnic, coordinador, prospector i personal que imparteixi el mòdul d'alfabetització informàtica no superarà individualment el màxim de 33.826,72 euros corresponent a la retribució bruta anual i a la cotització empresarial a la Seguretat Social.
Si la figura de la persona tècnica i del coordinador coincideixen en una mateixa persona física, la retribució total per ambdós conceptes no superarà en cap cas els 33.826,72 euros anuals establerts per a aquesta categoria.
Les persones tècniques i coordinadores no podran desenvolupar tasques de personal de suport excepte quan ho autoritzi el Servei d'Ocupació de Catalunya, prèvia petició motivada i per escrit de l'entitat beneficiària, respectant en qualsevol cas la retribució màxima anual per a cada categoria i jornada.
23.6 En relació amb les despeses de la persona que imparteixi el mòdul d'alfabetització informàtica se subvencionarà fins al 10% del total de la retribució subvencionable de personal tècnic.
La persona que imparteixi el mòdul d'alfabetització informàtica podrà realitzar les tasques de coordinació o bé les tasques corresponents a un tècnic a mitja jornada sempre que la retribució total per ambdós conceptes no superin l'import de 33.826,72 euros anuals establerts per a aquesta categoria.
El Servei d'Ocupació de Catalunya podrà autoritzar el desenvolupament de tasques de personal de suport per part de la persona que imparteixi l'acció d'alfabetització informàtica, prèvia petició motivada i per escrit de l'entitat, respectant en qualsevol cas la retribució màxima anual per a cada categoria i jornada.
23.7 La persona que porti a terme les tasques de prospecció podrà realitzar les tasques de coordinació o bé les tasques corresponents a una persona tècnica a mitja jornada sempre que la retribució total per ambdós conceptes no superin l'import de 33.826,72 euros anuals establerts per a aquesta categoria.
No podrà en cap cas desenvolupar tasques de personal de suport.
23.8 La relació entre personal tècnic i personal de suport serà de 3 persones tècniques per una persona de suport per a les actuacions previstes en aquesta Ordre.
21.9 En relació amb les despeses generals, materials i tècniques el límit màxim subvencionable serà l'import corresponent al 25% de les retribucions corresponents al personal tècnic i al personal de suport.
Les quanties subvencionables resten condicionades al compliment d'un mínim de persones ateses per personal tècnic al llarg de la durada del Programa.
El nombre mínim de persones ateses per personal tècnic serà de 200 per un període d'execució d'un any o el nombre proporcional que correspongui en cas de períodes d'execució inferiors.
El Servei d'Ocupació de Catalunya verificarà el nombre de persones derivades per les oficines de Treball a les entitats beneficiàries i el nombre de persones ateses per cada persona tècnica.
Excepcionalment, per causes no imputables a l'entitat beneficiària, s'acceptarà un nombre inferior de persones ateses per personal tècnic.
25.1 Les actuacions de verificació per part del Servei d'Ocupació de Catalunya de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.)
Tenen per objecte comprovar l'efectiva realització de l'acció subvencionada i/o el compliment de les obligacions de les entitats beneficiàries.
25.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei d'Ocupació de Catalunya.
L'òrgan competent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats beneficiàries de les subvencions s'han de sotmetre a les actuacions de control que la Generalitat de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
27.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació la indicada a la base 20.6 de l'Annex 1 d'aquesta Ordre, així com l'incompliment de l'obligació de posar a disposició del Servei d'Ocupació de Catalunya la totalitat de personal tècnic atorgat durant tot el període d'execució del Programa, d'acord amb el previst a l'Annex 3 d'aquesta Ordre, i l'accés, mitjançant les aplicacions informàtiques que proporciona el Servei d'Ocupació de Catalunya, a la informació relativa a persones que no participen en el Programa.
27.2 Si, com a conseqüència de qualsevol de les actuacions de comprovació i control, tant del Servei d'Ocupació de Catalunya com de la Intervenció General, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació, d'acord amb el que estableixen els articles 98 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya.
27.3 D'acord amb l'article 104 del Decret legislatiu 3/2002, abans esmentat, contra la resolució de revocació, que posa fi a la via administrativa, es podrà interposar recurs contenciós administratiu en el termini de dos mesos, a comptar de l'endemà de la recepció de la notificació, sens perjudici que, potestativament, es vulgui interposar recurs de reposició en el termini d'un mes a comptar de l'endemà de la seva notificació.
Les entitats beneficiàries poden renunciar de forma expressa, totalment o parcialment, a la subvenció atorgada i, a aquest efecte, l'òrgan que va concedir-la dictarà la resolució corresponent.
En cas que la quantitat corresponent al total de despeses justificades no justifiqui la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
29.1 Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa actuació, excepte quan es tracti del finançament parcial i s'hagi definit de manera precisa en la petició de l'ajut la part subvencionada pel Servei d'Ocupació de Catalunya i la part finançada amb càrrec a altres fons.
29.2 L'import dels ajuts concedits, en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, en tot el que no s'hi oposi.
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 32 de l'Annex 1 d'aquesta Ordre sobre les obligacions de les entitats beneficiàries i d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol.
31.2 L'entitat beneficiària de la subvenció ha de comunicar a l'òrgan gestor, i prèviament a la seva realització, les accions de presentació i difusió pública de les actuacions subvencionades.
31.3 Les mesures de publicitat que han d'adoptar les entitats beneficiàries de les subvencions són les següents:
Inclusió de la imatge institucional de l'ens d'on provenen els fons.
Llegenda relativa al finançament públic en cartells, materials impresos, mitjans electrònics o audiovisuals o bé esments realitzats als mitjans de comunicació.
31.4 Així mateix, d'acord amb l'Annex XII, apartat 2, del Reglament (UE) núm. 1303/2013, del Parlament Europeu i del Consell, de 17 de desembre, l'entitat beneficiària haurà d'adoptar les següents mesures de publicitat i informació relatives al cofinançament de l'FSE:
- En totes les mesures d'informació i comunicació que realitzi, haurà d'incloure l'emblema de la Unió Europea i una referència a la Unió Europea, i una referència a l'FSE.
- Durant la realització de l'operació, haurà d'informar al públic a la seva pàgina web, si en disposa, de l'operació cofinançada, i haurà de col·locar un cartell visible al públic, on consti el cofinançament de l'FSE.
- S'haurà d'assegurar que les persones destinatàries de l'actuació han estat informades del cofinançament de l'FSE.
Concretament, farà constar el cofinançament de l'FSE en qualsevol document que es lliuri a les persones participants o que formi part de l'expedient de l'actuació cofinançada, inclosos els certificats d'assistència o de qualsevol altre tipus.
Així mateix, en aquelles accions que estiguin finançades pel Ministeri d'Ocupació i Seguretat Social, amb càrrec als pressupostos generals de l'Estat en el marc de la Conferència Sectorial d'Ocupació i Assumptes Laborals, caldrà a més incloure el logotip d'aquest Ministeri, d'acord amb les instruccions recollides en la corresponent ordre de distribució territorial.
Les entitats beneficiàries podran consultar la imatge que han de tenir tots els documents i/o material que utilitzin en el desenvolupament del programa a l'apartat Formularis i documents / Catàleg del Departament / Orientació professional - OP / Models / Models de papereria de la pàgina web del Departament d'Empresa i Ocupació.
32.1 Són obligacions de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i termini que s'estableix a les bases 20 i 21 de l'Annex 1 d'aquesta Ordre.
b) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
c) Autoritzar al Servei d'Ocupació de Catalunya per fer ús del material tècnic utilitzat per l'entitat beneficiària, en el seu cas.
d) Conservar els justificants originals i electrònics, i l'altra documentació relacionada amb la subvenció atorgada, durant un període mínim de cinc anys.
Aquest termini es computarà a partir del moment en què finalitzi el període establert per presentar la justificació per part de l'entitat beneficiària.
En el supòsit què es produeixi la interrupció del termini de prescripció per a la comprovació de la subvenció, també s'interromprà el còmput dels terminis que preveu aquest apartat.
Les entitats beneficiàries que, sense haver transcorregut el període esmentat a l'apartat anterior, decideixin suspendre l'activitat o dissoldre's, hauran de remetre còpia compulsada dels justificants de la realització de l'activitat subvencionada a l'òrgan concedent.
En el cas de cofinançament per part de l'FSE, haurà de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre següent a la presentació, per part del Servei d'Ocupació de Catalunya, dels comptes on s'han inclòs aquestes despeses.
El Servei d'Ocupació de Catalunya informarà a les entitats beneficiàries de la data d'inici d'aquest període.
Els documents s'hauran de conservar en format original o còpia compulsada, o bé en versió electrònica.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquestes bases.
f) Informar de totes les incidències relatives a les actuacions subvencionades així com del canvi de representació legal de l'entitat beneficiària, seu i raó social, i de les modificacions que es puguin donar en els seus estatuts.
g) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que es pugui avaluar la seva compatibilitat.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
j) Procedir al reintegrament dels fons percebuts en el cas de revocació de la subvenció en els termes que s'indiquin en la corresponent resolució.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 31 de l'Annex 1 d'aquesta Ordre.
l) Complir els procediments de gestió, les especificacions tècniques, les instruccions per a la justificació econòmica, i qualsevol altre directriu emesa pel Servei d'Ocupació de Catalunya en relació amb la realització, gestió, seguiment, justificació econòmica i avaluació de les accions subvencionades.
Les especificacions tècniques per a la realització de les actuacions regulades per aquesta Ordre són les previstes a l'Annex 3 d'aquesta Ordre.
Els procediments de gestió i les instruccions per a la justificació econòmica estaran a disposició de les persones interessades a l'apartat d'Ajuts i Subvencions de la pàgina web del Servei d'Ocupació de Catalunya.
m) Disposar de connexió a la xarxa telemàtica del Servei d'Ocupació de Catalunya, d'acord amb el que disposen les especificacions tècniques previstes a l'Annex 3 d'aquesta Ordre.
n) Garantir la traçabilitat de totes les actuacions realitzades i el seu resultat, mitjançant les aplicacions de gestió d'accions del Servei d'Ocupació de Catalunya amb l'objectiu de millorar la posició de les persones demandants d'ocupació al mercat de treball.
o) En cas de programar pràctiques, garantir que es comunica als representants de les persones treballadores dels centres de treball en què es portin a terme les pràctiques, la relació de persones participants en els programes i la durada de les mateixes.
Aquesta comunicació haurà de fer-se abans de l'inici de les pràctiques en empreses.
p) Facilitar a l'òrgan gestor competent la informació i dades que aquest requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
q) No subrogar la gestió de qualsevol aspecte de l'activitat subvencionada.
r) Complir qualsevol altra obligació legal o reglamentària que pugui afectar-los.
32.2 En cas de cofinançament per part de l'FSE, també són obligacions de les entitats beneficiàries les següents:
a) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament de l'FSE.
b) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa per l'FSE.
c) Informar les persones destinatàries de l'actuació del cofinançament per l'FSE a través del Programa Operatiu que s'aprovi en el marc de l'objectiu d'"Inversió en Creixement i Ocupació" per al període 2014-2020.
d) Acceptar la seva inclusió a la llista d'entitats beneficiàries publicada d'acord amb l'article 115 apartat 2 del Reglament (UE) núm. 1303/2013, del Parlament Europeu i del Consell, de 17 de desembre.
e) Informar dels indicadors de realització i de resultats corresponents a l'actuació cofinançada per l'FSE en la forma que estableixi l'òrgan competent.
f) Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora de l'FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats per l'FSE.
Les actuacions regulades per aquesta Ordre no poden ser objecte de subcontractació.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions, aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya de cada exercici i la resta de la normativa aplicable.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", regulat a l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei d'Ocupació de Catalunya.
La seva finalitat és la de gestionar els expedients de subvencions i ajuts del Servei d'Ocupació de Catalunya.
Les persones interessades poden exercir els drets de l'afectat mitjançant escrit dirigit a la Subdirecció general de Polítiques Actives d'Ocupació del Servei d'Ocupació de Catalunya, carrer Llull 297-307, 08019-Barcelona, adreça electrònica [EMAIL].
Les entitats beneficiàries establiran les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
Distribució comarcal del personal tècnic
* Comarques on el personal tècnic atorgat serà a mitja jornada.
Especificacions tècniques per al desenvolupament de les accions d'orientació i acompanyament a la inserció.
El Programa té com a objectiu posar a l'abast de les persones demandants de feina un seguit de recursos d'orientació que les situïn en una posició millor per a la recerca de feina.
Es tracta de tot un seguit d'actuacions que afavoreixen la presa de decisions i la manera d'afrontar els canvis que fan referència a la professió, formació o projecte de vida laboral.
Aquesta millora s'emmarca en un procés d'orientació que atendrà a les competències de cada persona i les confrontarà amb les competències que demanda el mercat de treball per a cada ocupació o camp ocupacional i permetrà concretar els objectius professionals basant-se en els resultats de la reflexió i l'autoanàlisi.
La base amb la qual es treballarà en cada una de les actuacions està fonamentada en el model de competències elaborat des de l'ISFOL (Instituto per lo sviluppo della formazione profesionale dei lavoratori) que el Servei d'Ocupació de Catalunya ha adaptat per aplicar des del seu model d'orientació.
Entenem per competències el conjunt de recursos personals, capacitats, habilitats, destreses, coneixements, preferències, interessos que té cada persona i que aplicats al context laboral esdevenen competències professionals.
Les persones adquireixen les competències a través de diverses vies: aprenentatges formals i no formals, experiència laboral, experiències vitals.
L'orientació posarà especial èmfasi en la identificació i el desenvolupament d'aquelles competències necessàries en el context laboral.
El Programa d'orientació acompanyarà les persones en el procés de definició del projecte professional per la millora de la seva ocupabilitat mitjançant el desenvolupament de competències.
Per al desenvolupament de la competència professional cal partir d'una estratègia que integra l'experimentació, la identificació i la transferència.
Identificar: construcció de la imatge sociolaboral realista i positiva mitjançant la identificació de capacitats i recursos adquirits, la identificació dels recursos de l'entorn i de les exigències i possibilitats del mercat de treball.
Experimentar/desenvolupar: afavorir un entorn d'experimentació que maximitzi les oportunitats d'aprenentatge; organitzar processos d'autoaprenentatge orientats a la generació i mobilització de competències i fomentar estratègies combinades de transferència i aplicació de competències.
Transferir: reflexió sobre la pròpia experiència passada i present, selecció dels elements més significatius del projecte professional, contrastar entre el propi patrimoni de recursos i els requeriments del mercat laboral, transvasament de competències entre diferents contextos.
Un cop finalitzada la participació en el Programa cada persona haurà elaborat el seu propi currículum i haurà pres consciència i treballat el posicionament en relació amb la distància que la separa del mercat de treball i de la possibilitat d'assoliment de llur objectiu professional i, per tant, disposarà d'un pla de millora en relació a la seva ocupabilitat.
Les accions que configuren el procés seran prioritàriament grupals complementades amb sessions individuals.
Tant una metodologia com altra generen un espai que afavoreix prendre consciència d'un/a mateix/a, conèixer-se i situar-se en les pròpies possibilitats, així com conèixer el mercat i confrontar-s'hi.
En cas que s'atengui una persona mitjançant actuacions individuals aquestes les ha de fer sempre la mateixa persona tècnica.
En cas de les sessions grupals aquestes les pot realitzar una persona tècnica diferent de qui fa les accions individuals.
En les actuacions individuals és important que s'estableixi una relació de confiança que afavoreixi un espai en què es puguin detectar motivacions actituds, problemes, inquietuds, un espai per escoltar, orientar i ajudar a decidir.
En les accions grupals es potencia l'acompanyament d'un grup de persones participants amb la finalitat d'obrir un espai de comunicació, conversa i orientació grupal, on qui participa pugui tenir la possibilitat d'analitzar, revisar i dialogar de forma conjunta la temàtica de l'acció, la qual és d'interès per a totes les parts implicades.
També és un espai on es poden tractar les inquietuds, preocupacions, i, mitjançant la força del grup, millorar la motivació i el rendiment a l'hora de cercar feina, fomentant la reflexió i la convivència social.
Els grups seran d'un màxim de 10 persones i s'hi treballaran competències tant d'anàlisi de l'ocupabilitat com de recerca de feina.
A través de les actuacions grupals s'aconseguirà que cada persona prengui consciència de la seva situació, que augmenti la confiança en si mateixa, que adquireixi autonomia i que identifiqui els seus interessos i motivacions envers la recerca de feina a partir dels seus coneixements i experiències.
Les sessions han de permetre també identificar i desenvolupar aquelles competències claus que permetin a les persones treballadores desenvolupar-se professionalment en un nou lloc de feina.
Cada una de les accions que formen part del procés, ja siguin individuals o grupals, són configurades amb l'objectiu de treballar unes necessitats detectades prèviament, per millorar el posicionament de la persona en la cerca de feina.
Mitjançant una anàlisi dels principals factors d'ocupació, des de l'oficina de Treball es detecten els aspectes a treballar i s'elabora l'aproximació a un itinerari destinat a cobrir les necessitats detectades.
La classificació de les persones demandants en l'àmbit de necessitats ocupacionals s'ha dut a terme a partir del creuament dels factors següents, els quals incideixen en l'ocupabilitat directa de la persona:
La conjuntura del sector on busca feina (índex d'inserció i situació del sector).
Currículum laboral i currículum formatiu en l'àmbit general.
Currículum laboral i currículum formatiu vers l'ocupació objectiu (en cas que se'n tingui detectada una).
Competències de base digitals i lingüístiques.
Domini i maneig de les tècniques de recerca de feina.
Competències de tipus transversal com ara comunicació, disposició a l'aprenentatge i relació interpersonal.
El creuament d'aquestes variables dóna lloc a diferents col·lectius amb necessitats semblants.
Es pretén treballar des de l'anàlisi, la reflexió i el desenvolupament de tots aquells aspectes claus que facilitin i/o dificultin l'accés al mercat laboral de les persones que estan en situació de cerca de feina.
A nivell de continguts es treballen tots els aspectes relacionats amb el procés d'orientació com a tal (anàlisi de l'ocupabilitat de la persona, procés de recerca de feina i elaboració del pla de millora) així com altres recursos no considerats com a procés d'orientació però que sí hi incideixen així com en la millora de l'ocupabilitat de la persona donant suport en l'acompanyament durant el procés.
Al llarg de tot el procés, els aspectes que es treballaran de forma transversal són els següents:
Balanç de competències: es creu convenient que la construcció d'una imatge personal i realista basada en l'ocupabilitat d'una persona i que identifiqui competències es porti a terme durant totes i cada una de les parts del procés.
Planificació: un procés de recerca de feina porta, de forma implícita, la necessitat d'una mínima organització de la gestió i de les accions a dur a terme en cada un dels moments.
Gestió del canvi: totes les transformacions i procediments conductuals requereixen modificar protocols i reestructurar formes d'actuació.
Es considera el canvi com a ens necessari per a optimitzar processos i procediments en curs.
Pla de millora: és necessari anar elaborant, a mida que es va participant en cada un dels mòduls, una sèrie d'estratègies per tal d'aconseguir l'objectiu en un termini determinat i, per tant, cal detallar i especificar el què, com i on dels procediments a seguir.
El pla de millora s'hauria de posar en comú i acabar de definir en una tutoria entrevista de tancament.
Prospecció empresarial: des de l'entitat beneficiària s'ha d'impulsar la prospecció empresarial a través d'una investigació inicial de la xarxa empresarial de l'entorn.
S'ha de potenciar el contacte amb les empreses per tal d'assolir dos objectius: captació de llocs de treball i establiment de convenis de col·laboració per realitzar pràctiques.
En aquest context, en cas que la persona s'insereixi, és recomanable un seguiment posterior a la inserció, per tal de facilitar el manteniment en el lloc de treball.
Aquest seguiment es podria fer a mode de tutoria individual, contacte telefònic, visites a l'empresa o altres.
- Accions que configuren l'itinerari
Les accions que configuren l'itinerari poden ser individuals o grupals.
Les accions individuals seran les següents:
Acció de caràcter individual que té per objectiu determinar junt amb la persona demandant, les circumstàncies, l'entorn socioeconòmic, les motivacions, interessos i disponibilitat per encarar un procés d'orientació.
L'oficina farà una diagnosi inicial, amb el registre corresponent al sistema informàtic Galileu, i derivarà la persona a l'entitat beneficiària mitjançant aquesta tutoria.
En aquesta acció l'entitat beneficiària revisarà la diagnosi inicial i pactarà amb la persona participant el seu itinerari.
Contextualització i informació a la persona demandant del programa en el qual participa explicitant la dinàmica que se seguirà dins l'entitat beneficiària (sessions grupals, sessions individuals, etc).
Corroboració del diagnòstic inicial de l'oficina en funció de les potencialitats i necessitats de cada persona per mitjà de preguntes diagnòstiques.
Revisió i/o modificació dels acords i pactes de l'itinerari modular a seguir de manera conjunta per tal d'establir un primer pla d'acció, el qual serà revisable a través de les tutories de seguiment i posteriorment de tancament.
Amb la informació resultant d'aquesta acció la persona tècnica haurà d'ampliar i/o modificar si escau, el diagnòstic inicial fet en l'oficina de Treball i modificar la "Fitxa del Ciutadà" en l'aplicació informàtica Galileu.
L'acció tutoria inicial tindrà una durada aproximada d'una hora, però si la complexitat del cas ho requereixi la intervenció pot ser més llarga i es pot desenvolupar en més d'una sessió.
Finalitzada aquesta acció, la persona tècnica haurà:
Modificat i/o ampliat, si s'escau, les dades de currículum de l'aplicació Galileu
Pactat amb la persona usuària els objectius i les accions tan grupals com individuals que durà a terme, així com un càlcul de la temporalització que suposarà l'itinerari de la persona dins l'entitat beneficiària.
Iniciat l'expedient de la persona usuària amb l'informe diagnòstic.
Acció d'acompanyament o seguiment individualitzat de la persona demandant en el procés de recerca de feina.
La persona tècnica del Programa podrà fer una tutoria de seguiment per tal de comprovar el nivell d'assoliment dels objectius i valorar la necessitat o no de participar en altres mòduls.
La durada recomanada d'una entrevista de seguiment és de 30 minuts.
Informar la persona participant de l'objectiu que es persegueix amb aquesta acció tutorial.
Fer una anàlisi dels resultats obtinguts en els mòduls en què ha participat.
Recursos de què disposa la persona usuària i la seva valoració.
Aclarir o reformular aspectes desenvolupats en els mòduls en què ha participat.
Valorar la possibilitat que participi en els mòduls d'un altre bloc, la necessitat dels quals no hagi estat detectada a la tutoria inicial.
La persona tècnica, un cop acabada la tutoria de seguiment, registrarà a l'aplicació Galileu la informació tractada i avaluada.
En aquesta acció es valorarà amb la persona participant els objectius assolits i es determinaran aquells aspectes que la persona ha de treballar autònomament per aconseguir millorar l'ocupabilitat.
Es durà a terme la tutoria de tancament en el moment que la persona participant finalitzi la seva participació en el Programa.
La durada recomanada d'una tutoria de tancament és d'una hora, per tal de recollir i tractar tots els aspectes treballats durant l'itinerari.
La persona tècnica, un cop acabada la tutoria de tancament registrarà a l'aplicació Galileu la informació tractada i avaluada.
Dins de cada bloc hi ha diversos mòduls o accions.
Cada persona usuària en funció de les seves necessitats participarà en un o més blocs i dins de cada bloc pot participar en una o diverses accions.
Aquest disseny permet disposar d'un ventall ampli d'itineraris i per tant ajustar-los millor a cada persona.
Bloc 0: Competències clau per a l'ocupabilitat
0.2 Identificació de competències de base i transversals
Bloc 1: Anàlisi de l'ocupabilitat
1.2 Mercat de treball i ocupacions
2.6 L'ús de les eines informàtiques per a la recerca de feina
3.1 Desenvolupament de competències clau
3.2 Programació i seguiment de pràctiques professionals
(1) L'oficina de Treball podrà derivar les persones directament a aquesta acció sense que formi part d'un itinerari.
Aquestes actuacions no s'han d'entendre com un seguit d'accions que es desenvoluparan l'una darrera l'altra sinó com un conjunt d'actuacions que es desenvolupen com a conseqüència de l'anàlisi i reflexió que fa cada participant en relació amb el seu projecte professional.
La variabilitat d'itineraris a seguir serà múltiple depenent de les necessitats i característiques de cada persona.
COMPETÈNCIES CLAU PER L'OCUPABILITAT
Aquest bloc preveu les competències clau per poder seguir un procés d'orientació i incorporar-se de nou al mercat laboral amb l'objectiu principal de situar la persona en el mercat i vèncer possibles resistències.
Objectiu: analitzar la situació del context laboral per facilitar la presa de consciència així com detectar i treballar possibles resistències de la persona envers el mercat laboral.
Situació general del mercat de treball: evolució de les contractacions i situacions d'atur.
Drets i deures de les persones treballadores i empresaris/empresàries.
Vèncer les resistències i situacions de desgast que pot provocar la situació de trobar-se a atur.
Valors i motivacions per treballar: la importància de tenir un lloc de treball analitzada des de diferents perspectives: psicològica, social, econòmica.
Identificació de competències de base i transversals
Objectiu: identificar les competències de base i transversals necessàries per tal que la persona pugui seguir de forma òptima un procés de recerca de feina.
Identificació de competències de base de la persona i d'aquelles que es consideren necessàries per iniciar un procés de recerca de feina: lecto-escriptura, informàtica, idioma.
Identificació de les pròpies capacitats i aptituds: autoconeixement, comunicació, relació interpersonal i grupal, responsabilitat, habilitats socials, i la importància de tenir-les identificades per tal de facilitar el procés de recerca de feina.
Anàlisi de situacions laborals i no laborals on es posin en joc les competències de base i transversals.
Coneixement de l'entorn per ubicar els recursos del municipi: formatius, laborals i socials.
Conjunt de mòduls adreçats a definir l'objectiu professional i a determinar el nivell d'ocupabilitat d'una persona en relació amb l'ocupació o ocupacions en les quals vol buscar feina.
Objectiu: determinar les motivacions que té la persona a partir de desigs, afinitats, gustos, habilitats, experiències, coneixements, per possibilitar l'elecció de l'ocupació o ocupacions sobre les quals s'emmarcarà el procés de recerca de feina.
Identificació d'interessos i ocupacions relacionades amb aquests interessos.
Valoració de la pròpia experiència professional per tal d'analitzar els aspectes que ens poden ajudar a identificar les motivacions i interessos.
Valoració d'aprenentatges no formals que han pogut ser útils de cara a la nova configuració de l'ocupació objectiu.
Valoració de les competències tècnicoprofessionals (formació i experiència professional) dutes a terme fins aleshores.
Objectiu: identificar els factors estructurals que incideixen en la pròpia ocupabilitat i les característiques i requeriments que demanda el mercat de treball de les ocupacions de cada participant mitjançant l'anàlisi de la situació del mercat de treball.
Situació general del mercat i específica del sector d'ocupació on la persona participant busca feina.
Experiències vivencials: visites a empreses, xerrades de professionals, visualització de vídeos...
Situacions contractuals i especificitats del sector en quant a salaris, mobilitat geogràfica, horaris.
Dotar les persones participants de les eines necessàries per poder destriar les característiques concretes dels perfils professionals de cada ocupació objectiu per tal que, en relació amb el propi autoconeixement, es pugui perfilar un pla d'acció de consecució d'objectiu.
Recursos per a la interpretació i identificació de competències requerides per a l'ocupació en relació amb les pròpies de la persona.
Objectiu: determinar els canals de recerca més adequats al sector en el qual es busca feina per tal d'optimitzar al màxim el temps de recerca.
Aquest mòdul va destinat a aquelles persones que precisin conèixer la gran varietat de canals d'accés al mercat de treball així com emprar-los de la forma més adequada al seu camp professional.
Vies d'accés al mercat de treball: per compte propi i per compte aliè.
Intermediaris del mercat de treball: serveis facilitadors de l'apropament de la persona candidata a les ofertes de treball adients.
Presentació, característiques, avantatges, inconvenients dels diferents canals de recerca de feina en relació amb l'ocupació objectiu de cada persona: autocandidatura, xarxes de contactes, xarxes 2.0, premsa analògica i digital, portals d'ocupació, borses de treball, col·legis i gremis professionals, etc.
Identificació dels criteris per saber destriar quins canals són més adients per a cada una de les ocupacions objectiu.
Objectiu: determinar el format més adient de currículum i carta de presentació en funció de l'ocupació objectiu i de l'oferta de feina.
Portar un control de les candidatures presentades.
Aquest mòdul està destinat a aquelles persones que considerin necessari adaptar el currículum i la carta de presentació per tal d'adreçar-ho a empreses del seu camp professional.
Què és un currículum i les seves funcionalitats.
Què és una carta de presentació i les seves funcionalitats.
La importància de l'adaptació del currículum i la carta de presentació envers una oportunitat professional en concret.
El currículum i la carta de presentació per a l'autocandidatura.
Registre de les accions realitzades i de candidatures presentades.
Objectiu: adquirir les competències necessàries per superar amb èxit l'entrevista de selecció i les proves psicotècniques i professionals.
Aquest mòdul està destinat a aquelles persones que necessitin conèixer i millorar com comunicar, negociar i gestionar les entrevistes de treball i altres mecanismes de selecció de personal per part de les empreses contractants.
Circuït i fases del procés selecció: trucades telefòniques, enviament de currículum i la seva exposició, entrevista i altres elements de selecció, seguiment de l'oferta, etc.
Entrevista de selecció individual: com preparar-la, afrontar-la i avaluar-la.
Proves psicotècniques i professionals: què són, en què consisteixen, com es preparen i com s'avaluen.
Objectiu: informar i motivar sobre la possibilitat de treballar per compte propi com una forma d'accés al mercat de treball.
Aquest mòdul va destinat a aquelles persones que es plantegin elaborar un projecte d'emprenedoria i a aquelles que tenen un perfil professional susceptible d'autoocupar-se.
La persona emprenedora i la idea: que suposa iniciar un projecte d'emprenedoria.
Competències de la persona emprenedora: el bagatge que es necessita per dur a terme de la millor manera un projecte d'emprenedoria.
Aproximació a les formes jurídiques: aspectes fonamentals a tenir en compte i que es diferencien d'altres alternatives laborals.
Informació dels serveis existents de suport a l'emprenedoria i possibilitats d'accés a aquests serveis.
Adreçament de la persona participant als organismes de suport i assessorament per a projectes d'autoocupació.
Objectiu: valorar l'opció de treballar dins l'Espai Econòmic Europeu a partir de la reflexió sobre les pròpies possibilitats i la informació de les eines i recursos tant pel que fa a la recerca de feina com sobre les condicions de vida i treball als diferents països del territori EURES (Xarxa europea d'informació sobre l'ocupació).
Mòdul destinat a aquelles persones que preveguin la possibilitat d'elaborar un projecte de mobilitat de cara a la xarxa de països EURES.
Les oficines de Treball podran derivar directament persones a aquest mòdul, sense haver de passar per un procés d'orientació ni altres mòduls contemplats en aquestes especificacions tècniques.
Context dels països EURES: el que suposa iniciar un projecte de mobilitat i tota la contextualització de la xarxa.
Reconeixement de titulacions: funcionament i gestió.
Recursos per a la cerca de feina i d'oportunitats professionals dins l'Espai Econòmic Europeu.
Gestions i tràmits necessaris en temporalització concreta.
Administracions que donen suport i recolzament en projectes de mobilitat.
Possibles campanyes o processos de reclutament massiu en l'àmbit europeu.
L'ús de les eines informàtiques per a la recerca de feina: Alfabetització informàtica i/o aprofundiment en la utilització de les noves tecnologies de la informació i de la comunicació (TIC)
Objectiu: aprendre a utilitzar les noves tecnologies i fer-ne ús en la recerca de feina per tal de millorar les competències de base i facilitar l'accés al mercat laboral.
L'ordinador: descripció d'un ordinador i els seus perifèrics.
Operacions bàsiques en documents.
Inscripció i ús dels portals d'ocupació i borses de treball web.
Aquest bloc està destinat a la millora de les competències identificades al llarg del procés com a mancances per incorporar-se al mercat laboral.
Desenvolupament de competències clau
A aquest mòdul poden ser derivades persones que necessitin treball i aprofundiment en l'assoliment de les competències clau en la recerca de feina.
Objectiu: desenvolupar aquelles competències clau que són transferibles a diferents camps ocupacionals.
Desenvolupament de la comunicació, la relació interpersonal, el treball en equip i la disposició a l'aprenentatge mitjançant jocs de rol (rol-playing).
Exercici de les diverses competències mitjançant la generació de situacions fictícies que es poden donar en un entorn laboral real.
Temporalització recomanada: 10 hores
Realització de pràctiques professionals en empresa
Objectiu: desenvolupar competències professionals en relació amb una ocupació en concret i en un entorn laboral real, com a adequació i preparació a una possible contractació.
Període dut a terme dins d'una empresa regulada a través d'un conveni de pràctiques.
Metodologia: inici, seguiment i tancament de les pràctiques amb la persona usuària (individual o grupal) i amb el tutor o tutora de l'empresa.
Temporalització: la durada màxima de les pràctiques per cada persona participant serà de 200 hores, i no ha de superar les 5 hores diàries ni les 25 setmanals.
II) Recursos materials i tècnics
Els recursos materials per al desenvolupament tècnic de les actuacions que l'entitat beneficiària disposi a l'inici de les actuacions (mobiliari, ordinadors, pissarres, projectors...) romandran als punts d'actuació autoritzats durant tot el període d'execució del Programa subvencionat i no podran trobar-se en dependències o edificis separats.
Els recursos tècnics necessaris per a la connexió a la xarxa telemàtica per a la gestió del programa són:
Disposar d'un ample de banda en cada punt d'actuació suficient per poder suportar les aplicacions i gestionar el programa: ADSL o fibra òptica.
Resolució mínima de la pantalla suportada ha de ser de 1280x1024
El personal tècnic de l'entitat beneficiària ha de tenir una adreça de correu electrònic, única, pròpia o diferenciada per a cadascun d'ells amb domini de l'entitat sol·licitant.
Per gestionar, informar i fer el seguiment de les actuacions que es duen a terme les entitats beneficiàries disposaran de dues eines informàtiques:
- GIA (Gestió Integral d'Accions): en aquesta aplicació el personal tècnic del programa planificarà l'agenda de les actuacions que durà a terme amb les persones participants i informarà de la durada i del resultat de les actuacions.
A través d'aquesta aplicació, l'oficina derivarà a les entitats beneficiàries aquelles persones que tinguin el perfil adient.
- GALILEU: és l'aplicació a través de la qual es recull la informació qualitativa del procés d'orientació i on es registrarà i farà el seguiment de les diverses fases i accions del procés orientador.
L'aplicació Galileu ens permetrà accedir a la informació que està disponible en les diferents aplicacions del Servei d'Ocupació de Catalunya, als indicadors del mercat de treball, als recursos necessaris en la tasca orientadora i a la informació qualitativa dels processos d'orientació de les persones participants.
Aquesta aplicació permet compartir la informació entre les persones professionals de les oficines de Treball i les entitats beneficiàries, i facilitar d'aquesta manera la traçabilitat del procés realitzat per la persona participant en el programa.
Per al desenvolupament del Programa es necessita disposar en cada punt d'actuació, com a mínim, de les següents instal·lacions:
Per al desenvolupament de les accions grupals l'entitat beneficiària ha de disposar de sala/sales d'una superfície mínima de 20 m 2, tenint en compte les condicions de condicionament i seguretat que s'exigeixen.
Per a les actuacions individuals l'entitat beneficiària ha de disposar de despatx/os d'una superfície mínima de 5m 2, tenint en compte les condicions de privacitat, condicionament i seguretat que s'exigeixen.
Per a cada punt d'actuació, les entitats beneficiàries que sol·licitin una persona tècnica hauran de disposar com a mínim d'un despatx per a actuacions individuals, una sala per a actuacions grupals i una aula informàtica.
Les entitats beneficiàries podran utilitzar la sala per a les actuacions grupals com a aula informàtica, sempre que disposin en aquest espai d'un mínim de 5 ordinadors a disposició de les persones que participen en el Programa.
Per a cada punt d'actuació, les entitats beneficiàries que sol·licitin més d'una persona tècnica hauran de disposar com a mínim d'un despatx per a actuacions individuals, dues sales per a actuacions grupals i una aula informàtica.
Les entitats beneficiàries podran utilitzar una de les sales per a les actuacions grupals com a aula informàtica, sempre que disposin en aquest espai d'un mínim de 5 ordinadors a disposició de les persones que participen en el Programa.
Els espais que les entitats beneficiàries posin a disposició del Programa han de garantir les condicions higièniques, de condicionament i de seguretat exigibles per la legislació vigent, i el correcte desenvolupament de les accions subvencionades.
L'elaboració de les guies metodològiques de cadascun dels mòduls que preveu l'actuació subvencionada, així com el material didàctic corresponent, és responsabilitat de les entitats col·laboradores, tenint en compte, en qualsevol cas, les necessitats que cal atendre en funció del tipus de col·lectiu i l'objectiu de les actuacions.
Aquest material s'ha de lliurar al Servei d'Ocupació de Catalunya juntament amb la sol·licitud de subvenció en forma d'annex (preferiblement en format CD/USB), tenint en compte que cal adjuntar tant el material per al personal tècnic com el material lliurat a les persones demandants durant la seva participació en les diferents accions.
Qualsevol modificació o actualització del material presentat juntament amb la sol·licitud de subvenció s'ha de presentar prèviament a l'òrgan gestor corresponent per tal que aquest porti a terme la comprovació i validació d'aquest material.
Serà imputable al Programa com a despesa l'edició i impressió del material, així com fotocòpies i enquadernacions, sempre que hagi estat autoritzat prèviament.
En cap cas es podrà acceptar com a despesa la seva elaboració, atès que aquest concepte està inclòs en les retribucions subvencionables.
El Servei d'Ocupació de Catalunya facilitarà a les entitats col·laboradores el material per a la impartició del mòdul d'alfabetització informàtica i el material per impartir el mòdul Treballa a Europa.
L'entitat beneficiària, si escau, l'adaptarà al/s col·lectiu/s atès/atesos.
El personal tècnic del Programa haurà de ser llicenciat universitari, preferentment en psicologia, pedagogia o psicopedagogia.
En cas que no disposi de la titulació universitària qualificada de preferent però en qualsevol cas amb titulació universitària, es valorarà la formació i experiència específica en l'àmbit de l'orientació i inserció professional.
Es valorarà positivament la formació i l'experiència en la utilització de la metodologia per competències i només s'autoritzarà el personal tècnic proposat per l'entitat subvencionada que garanteixi una qualitat tècnica i professional en el desenvolupament de les actuacions.
Per tal de poder autoritzar el personal tècnic proposat per l'entitat beneficiària, aquesta ha de facilitar de forma prèvia a l'inici efectiu de les actuacions i en cas de noves contractacions al llarg del Programa, la següent documentació:
Imprès d'alta a la Seguretat Social (en el cas de nova contractació ) o darrer TC-2 si la persona tècnica forma part de la plantilla de l'entitat beneficiària.
En el supòsit que es tracti de professionals autònoms, cal presentar el document – contracte entre la persona tècnica i la persona responsable de l'entitat beneficiària.
Còpia compulsada de la titulació universitària al·legada al currículum del personal tècnic.
En cas que el títol s'hagi expedit a partir de l'1 d'octubre de 1991, es podrà substituir la còpia compulsada de la titulació universitària per un document d'autorització de la persona tècnica per consultar a través de la Plataforma d'Integració i Col·laboració Administrativa (PICA) les dades relatives a la seva titulació; aquest document estarà a disposició de les persones interessades a l'apartat Formularis i documents / Catàleg del Departament / Orientació professional – OP de la pàgina web del Departament d'Empresa i Ocupació.
En cas que el títol s'hagi expedit abans de l'1 d'octubre de 1991 i l'entitat beneficiària l'hagi presentat amb anterioritat al Servei d'Ocupació de Catalunya es podrà substituir la seva presentació per una declaració de l'entitat que digui que no hi ha hagut modificacions, fent constar la data i l'òrgan davant el qual es va presentar la documentació.
Per tal de valorar l'experiència i formació específica del personal tècnic que no disposi de la titulació universitària qualificada de preferent, caldrà adjuntar la següent documentació acreditativa: en cas de l'experiència, còpia del contracte on s'expliciti que s'han prestat serveis com personal orientador professional i, en el cas de la formació, còpia del diploma acreditatiu d'haver rebut un mínim de 300 hores de formació en l'àmbit de la inserció laboral, tècniques de recerca de feina o balanç de competències.
Per a l'inici de les actuacions: imprès de sol·licitud de connexió i alta a la xarxa telemàtica Galileu.
Per a noves contractacions al llarg del Programa: sol·licitud d'alta i baixa a la xarxa telemàtica Galileu – canvi de persones tècniques.
Un cop lliurada aquesta documentació, l'entitat beneficiària introduirà les dades del personal tècnic a l'aplicació GIA.
Tot el personal tècnic presentat per les entitats beneficiàries serà estudiat cas per cas per comprovar que les seves dades curriculars són compatibles amb el desenvolupament del Programa.
En cas que el perfil de la persona tècnica s'adeqüi als requisits exigits i hagi realitzat la formació específica del Programa que determini el Servei d'Ocupació de Catalunya, aquesta persona serà autoritzada per a la realització d'accions mitjançant l'aplicació GIA.
L'entitat beneficiària té l'obligació de posar a disposició del Servei d'Ocupació de Catalunya el nombre de persones tècniques que consta a la resolució d'atorgament de subvenció durant tot el període d'execució del Programa.
La unitat gestora comprovarà que el nombre de persones tècniques proposades i autoritzades es correspongui amb el número de persones tècniques que indica la resolució d'atorgament de subvenció a les entitats beneficiàries, de forma que es garanteixi la disponibilitat de recursos humans per a la realització de les actuacions atorgades.
Les entitats beneficiàries amb més d'una persona tècnica atorgada que presentin per a l'inici efectiu de les actuacions la documentació d'un nombre de personal tècnic inferior al nombre de persones tècniques atorgades, disposaran d'un termini màxim d'un mes des de la data d'inici de les actuacions per incorporar la totalitat del personal tècnic.
En cas que una persona tècnica causi baixa durant l'execució del Programa per finalització de la relació laboral, per incapacitat laboral temporal, per maternitat o per altres causes, l'entitat beneficiària està obligada a comunicar-ho per escrit al Servei d'Ocupació de Catalunya l'endemà de la baixa o, en cas que aquest sigui festiu, el dia següent hàbil, i haurà de substituir-lo en un període màxim d'un mes des del moment de la baixa.
Abans que el nou personal tècnic comenci a fer accions, l'entitat beneficiària informarà d'aquesta nova incorporació a l'òrgan gestor mitjançant la presentació de la documentació preceptiva per tal de validar la seva idoneïtat.
L'incompliment de l'obligació de posar a disposició del Servei d'Ocupació de Catalunya la totalitat de les persones tècniques atorgades serà causa de revocació de la subvenció atorgada.
VII) Formació del personal tècnic
Aquesta tindrà caràcter obligatori i l'entitat beneficiària de la subvenció haurà de facilitar l'accés del personal tècnic a les accions de formació que el Servei d'Ocupació de Catalunya determini per a aquestes actuacions.
El personal tècnic que hagi participat en accions formatives impartides pel Servei d'Ocupació de Catalunya no haurà de tornar a participar en les accions d'igual contingut que es programin.
VIII) Data d'inici de les actuacions
Les accions subvencionables s'han d'iniciar dins de l'any de l'exercici pressupostari del seu atorgament.
Mitjançant la corresponent convocatòria de subvencions es determinarà la data d'inici del Programa.
Les entitats beneficiàries amb més d'una persona tècnica autoritzada en un punt d'actuació han d'estar en disposició de realitzar la tutoria inicial, almenys un dia a la setmana, en horari de matí i de tarda, supeditat a les necessitats que determini l'oficina de Treball.
Només s'autoritzarà personal tècnic contractat a mitja jornada o a jornada completa, el qual restarà a disposició del Servei d'Ocupació de Catalunya i reservarà un mínim de 10 hores setmanals, que l'oficina de Treball podrà incrementar en funció de les seves necessitats, per tal d'atendre les persones que derivi l'oficina.
En el cas d'una persona tècnica amb una dedicació de mitja jornada reservarà un mínim de 5 hores la setmana.
Si en els 2 dies laborables anteriors a una data posada a disposició del Servei d'Ocupació de Catalunya, l'oficina corresponent no ha planificat cap tutoria, la persona tècnica podrà disposar d'aquestes hores per a la resta d'accions.
La distribució de les hores que l'entitat beneficiària ha de posar a disposició del Servei d'Ocupació de Catalunya s'acordarà entre l'entitat i l'oficina de Treball corresponent.
S'atendrà una persona per cada una de les hores que les entitats beneficiàries reservin per a l'oficina de Treball.
La resta de la seva jornada, la persona tècnica la dedicarà a realitzar les actuacions que li exigeix el Programa.
X) Derivació de les persones participants
Totes les persones que participin a les accions subvencionades procediran de les oficines de Treball del Servei d'Ocupació de Catalunya.
Les entitats beneficiàries hauran d'atendre obligatòriament totes les persones derivades sense distinció, i no es podran especialitzar en un tipus determinat de col·lectiu.
L'entitat beneficiària té l'obligació de crear un expedient individual que acompanyi la persona demandant durant tot el procés d'orientació, que faciliti la intervenció del personal tècnic que actua amb la persona participant en les diferents accions i contribueixi a donar una informació detallada a la persona participant dels compromisos d'accions que cal desenvolupar, els objectius específics i les pautes que ha de seguir per assolir aquests objectius.
L'expedient individual constitueix el document indispensable i insubstituïble per a la justificació administrativa del Programa i, per tant, de les persones participants.
Aquest expedient es començarà a elaborar des del primer moment en què la persona iniciï la seva participació en el Programa, de tal manera que a cada persona atesa li correspondrà un únic expedient.
Els documents que han de constar a l'expedient són:
Diagnòstic inicial: Informe inicial de la persona tècnica sobre la primera presa de contacte amb la persona participant, on s'especificaran amb detall les valoracions que es facin a partir de les potencialitats i mancances detectades que siguin rellevants per al procés d'inserció.
El diagnòstic inicial també podrà ser la impressió de la pantalla de la Fase inicial registrada a Galileu, amb les ampliacions i/o modificacions que hagi introduït el personal tècnic de l'entitat beneficiària.
Pacte: a partir del diagnòstic realitzat, cal relacionar les diverses actuacions i acordar amb la persona participant la globalitat de les actuacions a realitzar.
Control d'assistència: on constaran les diverses visites de la persona participant a l'entitat beneficiària.
Es registrarà també el contingut de cada una de les sessions realitzades.
Cal detallar les accions que ha realitzat la persona participant, indicar-ne el codi de l'acció, el NIF de la persona tècnica que l'ha realitzat, el dia i l'hora d'inici, la durada i el codi de resultat de l'acció, i la signatura de la persona participant.
Aquest document estarà a disposició de les entitats en l'apartat Formularis i documents / Catàleg del Departament / Orientació professional - OP de la pàgina web del Departament d'Empresa i Ocupació, i no pot ser objecte d'esmena o modificació.
La persona participant ha de signar el control d'assistència cada vegada que assisteixi a una actuació a l'entitat beneficiària.
Si l'actuació suposa assistir en diferents dies, la persona participant signarà cada un dels dies que assisteixi i sempre amb posterioritat a la finalització de la sessió en la que ha participat.
Control individualitzat d'assistència mensual de pràctiques en empreses: Cal detallar el dia i l'hora de realització de les pràctiques i la signatura de la persona participant.
Còpia del DNI/NIE de la persona participant.
A mesura que la persona participant vagi realitzant actuacions, el personal tècnic de l'entitat beneficiària elaborarà un informe de seguiment sobre els continguts i temes tractats en cada una de les sessions, el grau de motivació i implicació de la persona participant, el nivell d'assoliment d'objectius, la planificació de properes actuacions i tota aquella informació que sigui rellevant per a la millora de l'ocupabilitat de la persona participant.
Currículum Galileu (fitxa ciutadà): document base per realitzar l'entrevista inicial i procedir a realitzar les millores i modificacions necessàries.
Currículum de la persona demandant, que s'anirà treballant i millorant al llarg de l'itinerari.
Informe de tancament on la persona tècnica fa una valoració de la participació global de la persona participant en les accions i assenyala la contribució de la participació en les accions respecte a la seva situació de partida.
També es farà constar en quin moment la persona participant abandona l'acció i els motius d'aquest abandonament.
Aquest informe serà incorporat a la tasca de Registre de fi de procés de Galileu.
Des de l'oficina de Treball es tindrà en compte aquest informe per a la posterior avaluació de l'impacte del procés en la millora de l'ocupabilitat de la persona derivada.
L'original d'aquest expedient individual ha de restar al punt d'actuació autoritzat de l'entitat subvencionada a disposició del Servei d'Ocupació de Catalunya durant tot el període de desenvolupament del programa i guardat durant un termini mínim de 5 anys, juntament amb qualsevol altre tipus de documentació aportada per la persona participant (justificants, certificats mèdics, etc).
Aquest termini es computarà a partir del moment en què finalitzi el període establert per presentar la justificació econòmica per part de l'entitat beneficiària.
L'entitat beneficiària ha d'adoptar les mesures tècniques i organitzatives necessàries per garantir la seguretat de les dades de caràcter personal i evitar-ne l'alteració, la pèrdua o l'accés no autoritzat d'acord amb el que estableix la Llei orgànica 15/1999, de 13 de desembre de protecció de dades de caràcter personal i el seu Reglament de desenvolupament, aprovat pel Reial decret 1720/2007, de 21 de desembre.
L'entitat beneficiària està obligada al secret professional i aquesta obligació subsisteix en qualsevol cas.
Els accessos a les aplicacions informàtiques que proporciona el Servei d'Ocupació de Catalunya per tal de gestionar les accions del programa s'entenen com a exclusius per a l'actuació sobre les persones participants vinculades al programa; es verificarà de forma sistemàtica el compliment d'aquesta obligació i el bon ús d'aquests mitjans, i serà motiu de revocació de la subvenció l'incompliment d'aquesta instrucció.
En cas que es tracti de persones que es derivin des de l'oficina de Treball per participar únicament al mòdul "Treballa a Europa" l'expedient es conformarà amb les signatures de totes les persones participants i la còpia del seu DNI.
El document per recollir aquestes signatures estarà a disposició de les entitats beneficiàries a l'apartat Formularis i documents / Catàleg del Departament / Orientació professional - OP de la pàgina web del Departament d'Empresa i Ocupació.
XII) Unitats competents de gestió
En els procediments de gestió que estaran a disposició de les persones interessades a l'apartat d'Ajuts i Subvencions de la pàgina web del Servei d'Ocupació de Catalunya, s'especificaran les unitats del Servei d'Ocupació de Catalunya competents per a la gestió del Programa.
XIII) Distribució territorial del personal tècnic
El número de persones tècniques resolt per punt d'actuació no podrà ser modificat per l'entitat beneficiària durant el desenvolupament del Programa.
Només en casos suficientment justificats, el/la director/a del Servei d'Ocupació de Catalunya, podrà autoritzar de forma expressa (prèvia petició motivada per l'entitat) la variació del nombre de persones tècniques.
Tota la documentació requerida per al desenvolupament del Programa ha de restar a disposició del Servei d'Ocupació de Catalunya, especialment l'expedient individual complet de la persona que participa en les accions.
El Servei d'Ocupació de Catalunya articularà mecanismes de seguiment de les accions a fi d'assegurar la qualitat en l'atenció de les persones participants.
Amb la finalitat de dur a terme aquest seguiment, el Servei d'Ocupació de Catalunya realitzarà visites als centres subvencionats i farà seguiments a les persones ateses.
Sens perjudici del seguiment realitzat des de la unitat gestora del Programa subvencionat, l'entitat beneficiària haurà de disposar de qüestionaris propis que permetin conèixer el grau de qualitat percebuda per la persona participant, amb l'objectiu de l'avaluació interna de l'entitat.
Són despeses subvencionables les despeses estrictament necessàries per al desenvolupament del Programa subvencionat i que hi estiguin directament i inequívocament vinculades.
Totes les despeses s'han d'haver produït dins del període d'execució i han d'estar pagades abans de la data de presentació de la justificació econòmica.
Només seran considerades despeses elegibles als efectes de la subvenció atorgada, aquelles que s'acreditin respectant la normativa aplicable en cada cas (laboral, mercantil, fiscal, etc.).
En qualsevol cas, les despeses han d'estar acreditadament satisfetes per l'entitat subvencionada i han de fer referència, en cas de les despeses generals, als punts d'actuació autoritzats per al desenvolupament de les actuacions (relacionats a la resolució d'atorgament).
Els pagaments de les despeses s'acreditaran mitjançant extractes bancaris.
En cas de pagaments en efectiu s'haurà de presentar la documentació acreditativa del rebut per part del creditor, degudament signat i datat, en el qual s'identificarà el subjecte deutor que efectua el pagament.
S'acompanyarà amb la còpia de l'assentament comptable del pagament.
Només s'autoritzaran pagaments en efectiu per un import màxim de 3.000,00 euros.
Els imports a justificar, corresponents als 6 conceptes de despesa que inclou la subvenció, no són compensables entre sí.
En el supòsit que l'entitat beneficiària no pugui acreditar correctament algun dels imports corresponents a la subvenció atorgada, es procedirà a minorar la subvenció per l'import que l'entitat no hagi acreditat correctament.
a) Despeses de personal tècnic, coordinador, de suport, prospector i del personal que imparteixi el mòdul d'alfabetització informàtica:
Despeses corresponents a les retribucions totals i la cotització empresarial a la Seguretat Social per tots els conceptes, en funció de les normes legals i reglamentàries del conveni col·lectiu aplicable, o d'acord amb la normativa d'aplicació a les administracions públiques per a personal funcionari o personal laboral.
b) Despeses generals, materials i tècniques:
- Impresos, fotocòpies i material fungible.
- Lloguers (lísing exclòs) dels locals autoritzats en la resolució d'atorgament on es desenvolupen les actuacions amb les persones participants.
- Lloguer (lísing exclòs) de mobiliari i/o equips informàtics per a les persones participants i per al personal tècnic.
- Assegurances previstes a les bases 14 i 16 de l'Annex 1 d'aquesta Ordre.
- Manteniment (si no està inclòs al lloguer).
- Subministrament d'energia elèctrica, aigua, combustible per a calefacció (si no està inclòs al lloguer).
Només seran elegibles els consums que es produeixin dins del període comprés entre la data d'inici de les actuacions i la data límit de justificació econòmica.
- Dietes i desplaçaments (només en el cas que una mateixa persona tècnica estigui autoritzada en dos punts d'actuació diferents).
No són subvencionables les despeses següents:
- Altres impostos o taxes, llevat de l'impost personal sobre la renda en els casos que es contempla subvencionar-ho.
- Despeses de Seguretat Social generades per baixa laboral de la persona treballadora, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona que la substitueixi, però no les de la persona treballadora de baixa.
- Les hores extraordinàries, els pagaments per beneficis, els pagaments en espècie, les vacances no efectuades, les dietes, el plus de transport, les despeses de locomoció, les indemnitzacions per mort, i els trasllats corresponents, les suspensions, els acomiadaments, els cessaments o els acabaments de contracte, les percepcions per matrimoni o les baixes per malaltia o maternitat, atès que no són despeses directament vinculades a les accions subvencionades.
- Les despeses corresponents a telèfons mòbils que no es trobin contractats a nom de l'entitat subvencionada; les targetes de càrrega de mòbils, ni la concurrència de la despesa de telefonia mòbil i fixa en el mateix punt d'actuació (en aquest cas, s'entén que no és necessari per al desenvolupament de l'actuació subvencionada).
- Despeses relacionades amb el compliment dels requisits per obtenir la subvenció.
- Despeses de formació i/o obtenció de títols no autoritzats pel Servei d'Ocupació de Catalunya.
- Quotes de col·legis professionals.
- Les despeses imputades que hagin estat documentades amb factures que no compleixin els requisits legals aplicables.
- Qualsevol altre tipus de despesa que el Servei d'Ocupació de Catalunya consideri que no és imputable per la seva naturalesa o relació amb l'actuació subvencionada.